hotchpotch/miracl-hf-unified huggingface dataset:
อาณานิคมไนจีเรีย
อาณานิคม และ รัฐในอารักขาไนจีเรีย เป็นส่วนหนึ่งของจักรวรรดิอังกฤษในแอฟริกา ตะวันตก ตั้งแต่ศตวรรษที่ 19 และ ศตวรรษที่ 20 เริ่มแรกนั้นได้ตราพระราชบัญญัติว่าด้วยการค้าทาส ค.ศ. 1807 เพื่อควบคุมดูแลการค้าทาส ซึ่งเป็นจุดเริ่มต้นในการจัดระเบียบการปกครอง. ต่อมาได้มีการการผนวกดินแดนลากอส ค.ศ. 1861 และ แม่น้ำออยล์ในอารักขา ค.ศ. 1884. สหราชอาณาจักรได้เข้าครอบครองดินแดนไนเจอร์ในอารักขาตลอดศตวรรษที่ 19, ซึ่งในช่วงเวลาดังกล่าวทางบริเตนยังไม่ได้เข้ามาจัดการปกครองจนถึง ค.ศ. 1885. ภายหลังจากชาติเจ้าอาณานิคมในยุโรป ต่างแย่งชิงพื้นที่แห่งนี้จนเกิดเป็น Berlin Conference.
ตั้งแต่ ค.ศ. 1886 ถึง ค.ศ. 1899 บริษัทรอยัลไนเจอร์คอมปานี เป็นผู้มีอำนาจเต็มในการปกครองดินแดนไนเจอร์ ภายใต้การดูแลของ George Taubman Goldie. ค.ศ. 1900, ไนจีเรียเหนือในอารักขา และ ไนจีเรียใต้ในอารักขา ได้ยกสถานะเป็นอาณานิคมในพระองค์ มี Frederick Lugard เป็นผู้ว่าราชการอาณานิคม โดยรวมดินแดนในอารักขาเป็น อาณานิคม และ รัฐในอารักขาไนจีเรีย, แบ่งการปกครองเป็น 3 แคว้นใหญ่. ภายหลังสงครามโลกครั้งที่ 2 ได้มีการจัดเลือกตั้งเป็นการทั่วไป. ในปี ค.ศ. 1963 ภายหลังจากที่สิ้นสุดการปกครองของสหราชอาณาจักร ได้มีการประกาศเอกราชอย่างเป็นทางการ.
อเมนโฮเทป (พระราชโอรสในอเมนโฮเทปที่สอง)
อเมนโฮเทป เป็นเจ้าชายแห่งอียิปต์โบราณในช่วงราชวงศ์ที่สิบแปด ซึ่งเป็นพระราชโอรสและ อาจจะเป็นองค์รัชทายาทของฟาโรห์อเมนโฮเทปที่สอง
พระองค์เป็นนักบวชของเทพพทาห์ และได้รับการกล่าวถึงในปาปิรัส (ในพิพิธภัณฑ์บริติช) ภาพสลักหินใกล้มหาสฟิงซ์แสดงให้เห็นว่านักบวชของเทพพทาห์ พระนามของพระองค์ถูกลบอาจแสดงให้เห็นถึงพระองค์ อาจจะเป็นไปได้ว่าพระองค์สิ้นพระชนม์ตั้งแต่วัยเยาว์ ซึ่งผู้ที่ขึ้นมาเป็นองค์รัชทายาทแทนคือฟาโรห์ทุตโมสที่สี่
ยูกันดา (ราชอาณาจักรเครือจักรภพ)
ราชอาณาจักรเครือจักรภพแห่งยูกันดา ( หรือ "ยูกันดา" คืออดีตรัฐที่ดำรงสถานะก่อนหน้าสาธารณรัฐยูกันดา, ระหว่าง ค.ศ. 1962 ถึง ค.ศ. 1963. ภายหลังจากที่สิ้นสุดการปกครองของสหราชอาณาจักรในปี ค.ศ. 1962, the พระราชบัญญัติว่าด้วยการประกาศอิสรภาพยูกันดา ค.ศ. 1963 ส่งผลให้ยูกันดาในอารักขาที่มีสถานะเป็นอาณาจักรในเครือจักรภพ ปกครองภายใต้ระบอบราชาธิปไตยภายใต้รัฐธรรมนูญ โดยมีพระมหากษัตริย์ (สมเด็จพระราชินีนาถเอลิซาเบธที่ 2 แห่งสหราชอาณาจักร พระประมุข เป็นไปตาม พระราชบัญญัติว่าด้วยการสืบราชสันตติวงศ์ ค.ศ. 1701.
ตำแหน่งพระนามสมเด็จพระราชินีแห่งยูกันดา นั้นแยกออกจากพระประมุขในประเทศอื่น ๆ ของเครือจักรภพ. พระนามสมเด็จพระราชินีนาถในฐานะ'พระราชินีแห่งยูกันดา': "Her Majesty Elizabeth the Second, by the Grace of God, Queen of Uganda and of Her other Realms and Territories, Head of the Commonwealth". โดยมี ข้าหลวงต่างพระองค์. เป็นผู้สำเร็จราชการแทน:มิลตัน โอโบเต ดำรงตำแหน่งนายกรัฐมนตรี (และ หัวหน้ารัฐบาล).
ค.ศ. 1963 ได้มีการประกาศใช้รัฐธรรมนูญ. ส่งผลให้ไนจีเรียเปลี่ยนแปลงระบอบการปกครองจากราชาธิปไตยภายใต้รัฐธรรมนูญเป็นสาธารณรัฐในเครือจักรภพ. ถึงแม้รัฐยูกันดาจะมิได้เป็นสาธารณรัฐ และ มีอาณาจักรชนพื้นเมืองเป็นของตนเอง (เรียกว่า บูกันดา). ส่งผลให้ "Kabaka" (พระมหากษัตริย์) แห่งยูกันดา, เอ็ดเวิร์ด มูเทสซ่า ขึ้นดำรงตำแหน่งเป็นประธานาธิบดียูกันดาคนแรก. รูปแบบของ "รัฐ" ระหว่างการเปลี่ยนผ่านราชอาณาจักรเครือจักรภพ แต่มิได้เป็นสาธารณรัฐ เรียกกันว่า "สหพันธ์อาณาจักรชนพื้นเมือง". ยูกันดาไม่ได้มีสถานะเป็นสาธารณรัฐ "โดยนิตินัย" จนถึง ค.ศ. 1966 ภายหลังเกิดความขัดแย้งทางการเมืองกับ มิลตัน โอโบเต.
เวเบนเซนู
เวเนบเซนู เป็นเจ้าชายชาวอียิปต์โบราณแห่งราชวงศ์ที่สิบแปด พระองค์เป็นพระราชโอรสของฟาโรห์อเมนโฮเทปที่สอง
พระองค์ถูกกล่าวถึงพร้อมกับพระเชษฐาของ พระองค์นามว่า เนดเจม บนรูปปั้นของมินโมส ผู้ดูแลคนงานในคาร์นัค พระองค์สิ้นพระชนม์ในวัยเด็กและถูกฝังอยู่ในหลุมฝังศพของพระราชบิดาของพระองค์ใน เควี 35 พระศพของพระองค์ยังคงอยู่ที่นั่น และแสดงให้เห็นว่าพระองค์สิ้นพระชนม์เสียเมื่ออายุสิบปี
อเมเนโมเพต (พระราชโอรสในอเมนโฮเทปที่สอง)
อเมเนโมเพต เป็นเจ้าชายแห่งอียิปต์โบราณในช่วงราชวงศ์ที่สิบแปด อาจจะเป็นพระราชโอรสของฟาโรห์อเมนโฮเทปที่สอง
พระองค์เป็นที่รู้จักจากที่เรียกว่า ภาพสลัก C ที่พบในวิหารสฟิงซ์ของฟาโรห์อเมนโฮเทปที่สอง พระองค์ถูกระบุว่าเป็นพระราชบุตรของฟาโรห์ตามภาพสลัก เป็นไปได้ว่าเขาเป็นเจ้าชายอเมเนโมเพต ที่ปรากฎบนสลักของหมอหลวงนามว่าเซเนทรูอิอู
เนดเจม
เนดเจม เป็นเจ้าชายแห่งอียิปต์โบราณของราชวงศ์ที่สิบแปด พระองค์เป็นพระราชโอรสของฟาโรห์อเมนโฮเทปที่สอง
พระองค์เป็นที่รู้จักจากแหล่งเดียวคือพระองค์ปรากฎภาพสลักร่วมกับพระอนุชานามว่า เวเบนเซนู บนรูปปั้นของมินโมส ผู้ดูแลของคนงานในคาร์นัค
ไออาเรต
ไออาเรต เป็นพระราชินีในช่วงราชวงศ์ที่สิบแปดแห่งอาณาจักรอียิปต์โบราณ
พระนางไออาเรต เป็นพระราชธิดาของฟาโรห์อเมนโฮเทปที่สอง และเป็นพระมเหสีของฟาโรห์ทุตโมสที่สี่ พระนามของพระองค์มักเขียนด้วยตัวอักษรรูปงูเห่าตัวเดียวซึ่งอ่านได้หลายอย่าง
ตอนนี้ยังไม่ทราบถึงจำนวนของพระราชบุตรของพระนางไออาเรต
ไออาเรต เป็นพระมเหสีรองของฟาโรห์ทุตโมสที่สี่ พระราชินีเนเฟอร์ทาริปรากฏในภาพสลัก ภรรยาคนที่สองของฟาโรห์ทุตโมสที่สี่ โดยพระนางมัทเอมวีอา เป็นมารดาของฟาโรห์
ตอนนี้ยังไม่ทราบว่าพระนางไออาเรตสิ้นพระชนม์เมื่อไหร่หรือที่ฝังพระศพของพระองค์อยู่ที่ไหน
อาโมส (พระราชโอรสในอเมนโฮเทปที่สอง)
อาโมส (พระนามมีความหมายว่า "ลูกของดวงจันทร์") เป็นเจ้าชายอียิปต์โบราณและเป็นนักบวชชั้นสูงในวิหารเทพเรในสมัยราชวงศ์ที่สิบแปด
อาโมสน่าจะเป็นพระราชโอรสของฟาโรห์อเมนโฮเทปที่สอง เขาดำรงตำแหน่งเป็นนักบวชชั้นสูงในวิหารเทพเรในเมืองเฮลิโฮโปลิส ในรัชสมัยของพระเชษฐาของพระองค์คือฟาโรห์ทุตโมสที่สี่ ภาพสลักของพระองค์ซึ่งแต่เดิมยืนอยู่ในเมืองเฮลิโอโปลิส ซึ่งอยู่ในกรุงไคโร พยางค์แรกของพระนามของพระองค์สะกดเป็นดวงจันทร์เสี้ยว
ราชา รวิ วรรมา
ราชา รวิ วรรมา เป็นจิตกรและศิลปินผู้มีชื่อเสียงของอินเดีย เขาได้รับการยกย่องว่าเป็นหนึ่งในจิตรกรที่ยิ่งใหญ่ที่สุดในประวัติศาสตร์ของศิลปะอินเดียสำหรับเหตุผลทางด้านสุนทรียศาสตร์และกว้างขึ้นหลายประการ ประการแรกผลงานของราชา รวิ วรรมา ถือเป็นตัวอย่างที่ดีที่สุดในการผสมผสานของเทคนิคยุโรปกับความรู้สึกของอินเดียอย่างหมดจด ในขณะที่ยังคงรักษาประเพณีและสุนทรียภาพของศิลปะอินเดียไว้ ประการที่สองเขาเป็นคนน่าจดจำสำหรับการพิมพ์ภาพราคาไม่แพงจากภาพวาดของเขาที่มีต่อสาธารณชนซึ่งช่วยเพิ่มการเข้าถึงและอิทธิพลของเขาในฐานะจิตรกรและบุคคลสาธารณะ ภาพวาดที่มีชื่อเสียงของราชา รวิ วรรมาส่วนมากมักเป็นภาพเทพเจ้าฮินดูและเรื่องราวจากวรรณคดีสันสฤตเรื่องต่าง ๆ เช่น มหาภารตะ รามายณะ ฯลฯ เป็นต้น
รติยาภรณ์ ชูแก้ว
รติยาภรณ์ ชูแก้ว เป็นมิสอินเตอร์เนชันแนลไทยแลนด์ 2017
ลูกปัด รติยาภรณ์ ชูแก้ว เป็นมิสอินเตอร์เนชันแนลไทยแลนด์ 2017 ศึกษาที่คณะวิทยาการจัดการ สาขาการตลาด มหาวิทยาลัยสงขลานครินทร์ วิทยาเขตหาดใหญ่ จ.สงขลา
ลูกปัด รติยาภรณ์ ชูแก้วได้เข้าร่วมประกวดมิสแกรนด์พัทลุง 2017 และชนะเลิศการประกวดครั้งนี้ นับว่าลูกปัด รติยาภรณ์ ชูแก้วเป็นมิสแกรนด์พัทลุงคนสองของประเทศไทย โดยลูกปัด รติยาภรณ์ ชูแก้วจะเป็นตัวแทนจังหวัดพัทลุง ในการประกวดมิสแกรนด์ไทยแลนด์ 2017 ต่อมาในวันที่ 16 พฤศจิกายน 2560 กองประกวดมิสแกรนด์ไทยแลนด์ ได้มีประกาศคำสั่งปลดจากตำแหน่ง มิสแกรนด์พัทลุง 2017 เนื่องจากละเมิดสัญญา
ลูกปัด รติยาภรณ์ ชูแก้ว ได้เป็นตัวแทนจังหวัดพัทลุงเข้าร่วมการประกวดมิสแกรนด์ไทยแลนด์ 2017 โดยลูกปัด รติยาภรณ์ ชูแก้วก็สามารถเข้ารอบ 12 คนสุดท้ายได้ โดยผู้ชนะในปีนั้นคือ ปาเมล่า ปาสิเนตตี้ จากจังหวัดกระบี่, หลังจากนั้นเธอถูกกองประกวดปลดออกจากตำแหน่ง เนื่องจากเธอได้เข้าร่วมการแข่งขันมิสอินเตอร์เนชั่นแนลที่ประเทศญี่ปุ่น
ลูกปัด รติยาภรณ์ ชูแก้ว ได้รับการแต่งตั้งให้เป็นมิสอินเตอร์เนชันแนลไทยแลนด์ 2017 โดย ERM Thailand คุณปวีณา บำรุงรส ซึ่งได้รับความไว้วางใจให้ทำการคัดเลือกตัวแทนประเทศไทย เข้าร่วมการประกวด มิสอินเตอร์เนชั่นแนล 2017 ณ กรุงโตเกียว ประเทศญี่ปุ่น ระหว่างวันที่ 25 ต.ค.-14 พ.ย.60
ลูกปัด รติยาภรณ์ ชูแก้ว เป็นตัวแทนประเทศไทยในการประกวดนางงามนานาชาติ ปี 2017 ที่ประเทศญี่ปุ่น ซึ่งจะจัดประกวดรอบสุดท้ายในวันที่ 14 พฤศจิกายน 2560 แต่ในระหว่างการแข่งขันเธอได้ป่วยเป็นโรคอีสุกอีใส ทำให้ต้องหยุดพักรักษาอาการ และงดร่วมกิจกรรมกับกองประกวดจนกว่าอาการจะหายเป็นปกติโดยลูกปัดก็สามารถเข้ารอบ 15 คนสุดท้ายได้ ซึ่งนับว่าสาวไทยสามารถเข้ารอบมิสอินเตอร์เนชันแนลได้ 5 ปีติดกัน โดยที่ผู้ชนะในปีนั้นคือ เควิน ลีเลียนา สาวงามจากอินโดนีเซีย
ริกุ อิมโมเนน
ริกุ อิมโมเนน () เป็นอดีตนักมวยไทยระดับอาชีพชาวฟินแลนด์ ซึ่งภายหลังได้เป็นผู้ฝึกสอนมวยไทย เขาเป็นแชมป์โลกมวยไทยทั้งสมัครเล่นและอาชีพ นอกจากนี้ เขาทำการฝึกสอนแก่เหล่านักสู้ที่ค่ายมวยไทยตุรกุ นักเรียนส่วนใหญ่ที่รู้จักกันดีคือโทปิ เฮลิน และดาเนียล ฟอร์สเบิร์ก รวมถึงนักสู้ยูเอฟซีอย่างมักวัน อาเมียร์คานี และตีมู ปักกาแลน
อิมโมเนนฝึกมวยปล้ำเป็นเวลา 6 เดือนขณะเป็นเด็กอายุประมาณ 12 ขวบ แต่ก็ไปเล่นวอลเลย์บอลแทนมวยปล้ำ จากนั้น เขาเริ่มมวยไทยตอนอายุ 18 ปีและหยุดการต่อสู้เมื่ออายุ 25 ปี โดยเริ่มทำการฝึกสอนตั้งแต่นั้น อย่างไรก็ตาม เขาหวนกลับมาในช่วงเวลาสั้น ๆ เมื่ออายุ 40 ปี เพื่อต่อสู้กับนักร้องอย่างดาเนียล แลนดา
ริกุ อิมโมเนน ได้เผยแพร่หนังสือสองเล่มในภาษาฟินแลนด์ โดยเป็นเรื่องตลกขนาดสั้นอย่าง "การผจญภัยของมนุษย์ฮาร์เลย์-เดวิดสัน" ที่เว็บไซต์ moottoripyora.org ในฟอรัมรถมอเตอร์ไซค์ซึ่งกลายเป็นผลงานไวรอล และอิมโมเนนตัดสินใจเผยแพร่หนังสือเล่มแรกของเขาในชื่อ "HD-miehen seikkailut" เมื่อปี ค.ศ. 2008 ที่มียอดจำหน่าย 10,000 เล่ม และหนังสือเล่มที่สองในชื่อ "HD-mies ja löydetyn respektin menetys" เมื่อปี ค.ศ. 2009 โดยมียอดจำหน่าย 5,000 เล่ม นอกจากนี้ หนังสือเล่มแรกได้รับการแปลเป็นภาษาเอสโตเนีย รวมทั้งอิมโมเนนยังได้เขียนบทความสำหรับนิตยสาร"ไฟเตอร์แมกกาซีน" และ"ไฟต์สปอร์ต"
ระดับอาชีพ
สมัครเล่น
รางวัลที่ได้รับ
มาส์ (แก้ความกำกวม)
มาส์ () สามารถหมายถึง
เตนอชตีตลัน
เตนอชตีตลัน () เดิมเรียกว่า เม็กซิโก-เตนอชตีตลัน () เป็นนครรัฐเม็กซิกา ซึ่งตั้งอยู่บนเกาะที่ทะเลสาบเตซโกโกในหุบเขาเม็กซิโก สถาปนาเมื่อวันที่ 20 มิถุนายน ค.ศ. 1325 และเป็นเมืองหลวงของจักรวรรดิแอซเท็กที่เจริญรุ่งเรืองสูงสุดในช่วงคริสต์ศตวรรษที่ 15 จนกระทั่งถูกยึดครองโดยชาวสเปนในปี ค.ศ. 1521
เตนอชตีตลันเป็นเมืองที่ใหญ่ที่สุดในทวีปอเมริกาและเป็นหนึ่งในเมืองที่ใหญ่ที่สุดในโลก มีพื้นที่ครอบคลุม 8–13,5 ตารางกิโลเมตร มีประชากรราว 300 000–500 000 คน ใหญ่กว่าเมืองในยุโรปบางเมืองในยุคนั้นถึง 4–5 เท่า อีกทั้งยังเป็นศูนย์กลางการปกครองของนิวสเปน ในปัจจุบันซากปรักหักพังเกือบทั้งหมดของเตนอชตีตลันอยู่ในศูนย์ประวัติศาสตร์เม็กซิโกซิตี
พลจัตวา
พลจัตวา (อังกฤษ : Brigadier General) หรือ Brigadier ในระบบอังกฤษ เป็นชั้นยศระหว่าง พันเอก และ พลตรี โดยเป็นตำแหน่งผู้บังคับหน่วยระดับกองพลน้อย (Brigade) ซึ่งเป็นหน่วยขึ้นตรงของกองพล มีหน่วยรองเป็น กองพัน เช่นเดียวกับ กรม แต่มีขนาดใหญ่กว่ากรม เพราะมีหน่วยสนับสนุนการรบและหน่วยสนับสนุนการช่วยรบในอัตรา พลจัตวาถูกใช้เป็นยศในกองทัพบก, กองทัพเรือ, กองทัพอากาศ และตำรวจ ซึ่งปัจจุบันไม่มีการใช้ยศพลจัตวาแล้วในประเทศไทย
ตัจญ์วีด
ตัจญ์วีด ตามความหมายในพจนานุกรม หมายถึง ความสมบูรณ์ การชื่นชม การทำดี แต่ความหมายตามวิชาการ หมายถึง หลักการและกฎเกณฑ์ที่ช่วยในการอ่านอัลกุรอานให้ดียิ่งขึ้น  ตัจญ์วีด จะนำเสนอเกี่ยวกับวิธีการออกเสียงอักขระอย่างถูกต้องจากตำแหน่งฐานของการเปล่งเสียง คุณสมบัติของเสียงแต่ละอักขระหรือเมื่อมันผสมกับพญชยัญชนะอื่น อีกกฎเกณฑ์หนึ่งที่สำคัญ คือ การหยุดอ่านและการอ่านเชื่อมต่อประโยคของอัลกุรอานตามสัญลักษณ์และความหมายของโองการ
อัลกุรอานจะถูกอ่านตามหลักการอ่านทั้งเจ็ดอันเป็นที่รู้จักกัน แต่การอ่านของท่าน ฮัฟศ์ ที่รายงานจากท่านอาซิม เป็นการอ่านที่น่าเชื่อถือและถูกรู้จักกันในโลกอิสลาม  สามารถแบ่งตัจญ์ออกเป็นสองภาค คือ ภาคทฤษฎีและภาคปฏิบัติ ตัจญ์วีดภาคทฤษฎี หมายรวมถึงประมวลหลักการอ่านและกฎเกณฑ์ต่างๆ ซึ่งบรรดานักวิชาการมุสลิมได้วางกฎเกณฑ์ไว้เพื่อจะได้อ่านออกเสียงตัวพยัญชนะและคำของอัลกุรอานได้อย่างถูกต้อง เช่น เรื่องตำแหน่งฐานของการเปล่งแต่ละอักขระ คุณสมบัติของพยัญชนะต่างๆ  พยัญชนะที่ออกเสียงบาง พยัญชนะที่ออกเสียงหนา การควบพยัญชนะ (อิดฆอม)  พยัญชนะที่ออกเสียงลากยาว พยัญชนะที่ออกเสียงสั้น และเนื้อหาอื่นๆในลักษณะนี้ ส่วนตัจญ์วีดภาคปฏิบัติ หมายถึง เทคนิคและศิลปะในการอ่านอัลกุรอานบนพื้นฐานการออกเสียงพยัญชนะที่ถูกต้อง ด้วยสำเนียงอาหรับที่ชัดเจน ในภาคนี้ขึ้นอยู่กับการฝึกซ้อม ตัจญ์วีด เป็นศิลปะอย่างหนึ่งที่นักอ่าน (กอรี) ต้องฝึกฝนจนชำนาญ
หลายศตวรรษที่ผ่านมา อิหร่าน และ อินเดีย จะมีการร้องบทสวดมนต์และบทสรรเสริญ จริงแล้วคำว่า جاد (เป็นรากศัพท์ของคำว่า تجویدي)  เป็นคำที่ถูกทำให้เป็นภาษาอาหรับจากคำว่า گات  และ گاث  ก็หมายถึงการอ่านด้วยเปล่งเสียงอันไพเราะนั่นเอง, รวดมนต์และเคร่งศาสนา hymns กับกระพือแรงมากเลย\n หรือเพลงใช้แล้ว ความจริงนั่นคือคำ Judd(root Tajweed)อีกคนประตูคือ گاث หมายถึงอ่านเพลง Tajweed มันเป็นส่วนหนึ่งขอน่ะหนังเหนียวจะส่วนใหญ่วิทยาศาสตร์คือคิดอะไรใช้ได้เหมือนกันแต่ใครก็ตามที่พยายามและการกระทำได้มันต้องใช้;อ่านหนังสือดีหาก
ในความสำคัญของวิทยาศาสตร์ของ Tajweed ในตีความแบบนั้นของท่องคาถาไล่ปิศาจ"นอกนะ ورتل القرءان ลังกินทอร์เทียล่าอ"(Surah muzammil/۷۳ ที่ ۴)Imam อัลลี่บอกว่า:"الترتیل Tajweed จดหมายและ معرفة الوقوف"หรือ"ทำให้ الوقوف และแสดงจดหมาย"สิ
เครื่องหมายและรูปแบบต่างๆของตัจญ์ในกุรอาน
เครื่องหมายและรูปแบบต่างๆ มีรายละเอียดดังนี้:
1. สระ ( ฟัตหะฮ์ ฎอมมะฮ์ กัสเราะฮ์ รอฟอ์ นัศบ์ ญัร อะลิฟมัดดี ยามัดดี วาวมัดดี สุกูน)
2. เครื่องหมายการเว้นวรรค ( م หมายถึงจำเป็นต้องหยุด قلی หมายถึงเว้นวรรคดีกว่า صلی หมายถึงอ่านต่อดีกว่า جหมายถึงอนุญาตให้เว้นวรรค
3. เครื่องหมายของหลักการอ่าน ( มัด ชัดดะฮ์ วัศล์ อิชบาอ์ อิมาละฮ์ ฆุนนะฮ์ สักต์ อิดฆอม อิซฮาร อิคฟา อิกล๊าบ พยัญชนะที่ไม่อ่านออกเสียง) เครื่องหมายที่ใช้กันในอดีต ได้แก่
กอฟฟะฮ์ ط หมายถึงเว้นวรรคอย่างสมบูรณ์ ک หมายถึง เพียงพอ ز -ص-ق- وجه หมายถึง (ดี) صل หมายถึง ( ไม่ดี) صب หมายถึงอ่านเชื่อมกับประโยคหลัง صق หมายถึงอ่านเชื่อมกับประโยคก่อนหน้า
วิลเฮล์ม โยฮันน์เซิน
วิลเฮล์ม ลุดวิจ โยฮันน์เซิน (; 3 กุมภาพันธ์ ค.ศ. 1857 – 11 พฤศจิกายน ค.ศ. 1927) เป็นนักพฤกษศาสตร์และนักพันธุศาสตร์ชาวเดนมาร์ก
วิลเฮล์ม โยฮันน์เซินเกิดที่กรุงโคเปนเฮเกนในปี ค.ศ. 1857 เป็นบุตรของอันนา มาร์เกรท เอ็บบ์เซนและออตโต ยูเลียส โยฮันน์เซิน ในวัยเด็ก โยฮันน์เซินทำงานที่ร้านขายยาก่อนจะสอบผ่านเป็นเภสัชกร ในปี ค.ศ. 1881 เขาทำงานเป็นผู้ช่วยที่ภาควิชาเคมีของห้องปฏิบัติการคาลส์เบิร์ก ต่อมาในปี ค.ศ. 1892 โยฮันน์เซินเป็นอาจารย์ที่ราชวิทยาลัยสัตวแพทยศาสตร์และเกษตรศาสตร์ในกรุงโคเปนเฮเกน ภายหลังเขาดำรงตำแหน่งศาสตราจารย์ด้านพฤกษศาสตร์และสรีรวิทยาพืชของที่นั่น
ในปี ค.ศ. 1903 โยฮันน์เซินทำการทดลองที่เรียกว่า pure line experiment และนิยามคำว่าจีโนไทป์และฟีโนไทป์ เพื่ออธิบายลักษณะทางพันธุกรรมและลักษณะปรากฏตามลำดับ นอกจากนี้เขายังนิยามคำว่า "ยีน" เพื่ออธิบายหน่วยพันธุกรรม สองปีต่อมา เขาได้รับแต่งตั้งให้ดำรงตำแหน่งศาสตราจารย์ด้านสรีรวิทยาพืชที่มหาวิทยาลัยโคเปนเฮเกนและดำรงตำแหน่งอธิการบดีของมหาวิทยาลัยนี้ในปี ค.ศ. 1917 โยฮันน์เซินเสียชีวิตที่กรุงโคเปนเฮเกนในปี ค.ศ. 1927
เควี 34
หลุมฝังพระศพ KV34 ในหุบเขากษัตริย์ (ใกล้กับเมืองลักซอร์) เป็นสุสานของฟาโรห์ทุตโมสที่สาม
หนึ่งในสุสานแรกที่ถูกขุดขึ้นในหุบเขามันถูกตัดสูงในหน้าผา ทางเข้าที่ผ่านมาลึกลงไปในห้องโถง นอกเหนือจากห้องโถงใหญ่เป็นห้องฝังพระศพ ซึ่งปิดด้วยห้องเล็ก ๆ สี่ด้าน โลงศพหินซึ่งถูกฝังอยู่ในศพของฟาโรห์ทุตโมสที่สามยังคงอยู่ในห้องฝังพระศพแม้ว่าจะได้รับความเสียหายจากการถูกโจรปล้นหลุมฝังศพ
ของประดับผนังที่มีอยู่ในรูปแบบที่ผิดปกติไม่พบที่อื่น ๆ ในหุบเขากษัตริย์ เป็นที่รู้จักมากที่สุดคือการแกะสลักรูปพระเจ้าของอียิปต์โบราณ ในรูปแบบการเขียนกระดาษปาปิรัส คำอธิษฐานของเทพราก็ปรากฏในห้องฝังพระศพ นอกจากนี้ระหว่างทางขึ้นบันไดไปยังสุสานคุณจะเห็นภาพสลักบนหน้าผาที่สร้างโดยคนงานที่สร้างสุสาน หลุมฝังพระศพถูกปล้นในสมัยโบราณ มันถูกค้นพบและขุดขึ้นครั้งแรกในปี ค.ศ.1898 โดย Victor Loret
คาเอมวาเซท (พระราชโอรสในอเมนโฮเทปที่สอง)
คาเอมวาเซท เป็นเจ้าชายแห่งอียิปต์โบราณสมัยราชวงศ์ที่สิบแปด พระองค์น่าจะเป็นพระราชโอรสของฟาโรห์อเมนโฮเทปที่สอง
พระองค์ถูกกล่าวถึงในสองภาพสลัก พร้อมกับพระนามของฟาโรห์อเมนโฮเทปที่สอง พระองค์เป็นบรรดาศักดิ์ "เจ้าอาวาส" ของวิหารของฟาโรห์อเมนโฮเทปที่สอง ซึ่งเป็นพระนามที่หาได้ยากสำหรับเจ้าชาย
เควี 35
หลุมฝังพระศพ KV35 เป็นสุสานอียิปต์โบราณที่ตั้งอยู่ในหุบเขากษัตริย์ในเมืองลักซอร์ ประเทศอียิปต์ มันถูกค้นพบโดย Victor Loret ในเดือนมีนาคมปี ค.ศ.1898 และมีหลุมฝังพระศพของฟาโรห์อเมนโฮเทปที่สอง
รูปแบบของสุสานราชวงศ์แปดต้น แต่คุณสมบัติหลายอย่างทำให้หลุมฝังศพนี้โดดเด่น ห้องฝังศพเป็นรูปสี่เหลี่ยมผืนผ้าและแบ่งออกเป็นส่วนบนและส่วนล่างโดยส่วนล่างถือโลงศพของกษัตริย์ รูปแบบของห้องฝังศพนี้กลายเป็น 'มาตรฐาน' สำหรับการฝังศพของราชวงศ์ในราชวงศ์ใหม่ภายหลัง
ภายหลังหลุมฝังศพถูกใช้เป็นเป็นที่รวมพระศพพระราชวงศ์ พระศพของบุคคลต่อไปนี้ถูกย้ายมาที่นี่ในช่วงระยะเวลากลางที่สามและได้รับการระบุโดยจารึกบนผ้าคลุมศพของพระองค์รายชื่อบุคคลที่ย้ายพระศพในภายหลัง:
ไอฟลิกซ์
ไอฟลิกซ์ เป็นบริการวีดิทัศน์ตามคำขอแบบสมัครสมาชิกบริการหนึ่ง มีสำนักงานใหญ่ของเอเชียอยู่ที่กรุงกัวลาลัมเปอร์ ประเทศมาเลเซีย เป็นแพลตฟอร์มของรายการโทรทัศน์และภาพยนตร์ทั้งตะวันตกและเอเชีย เป็นหุ้นส่วนกับสตูดิโอกว่า 150 ราย มีเนื้อหาจากหลายบริษัท เช่น Metro-Goldwyn-Mayer, Disney, Warner Bros, Paramount, NBC Universal, Fox, CBS, BBC, Sony Pictures และ Discovery.
ตับอ่อนเธอนั้น ขอฉันเถอะนะ
ตับอ่อนเธอนั้น ขอฉันเถอะนะ (; ) คือ ภาพยนตร์ญี่ปุ่นแนวโรแมนติกดรามา ออกฉายในปี พ.ศ. 2560 ดัดแปลงจากนวนิยายชื่อเดียวกันของโยะรุ ซุมิโนะ (ตีพิมพ์เมื่อปี พ.ศ. 2558) กำกับโดย โช สึกิกะวะ นำแสดงโดย มินะมิ ฮะมะเบะ ทะกุมิ คิตะมุระ เคโกะ คิตะงะวะ และชุง โอะงุริ เล่าเรื่องความสัมพันธ์ระหว่างเด็กสาวที่กำลังจะเสียชีวิตด้วยโรคเกี่ยวกับตับอ่อน กับเด็กหนุ่มร่วมห้องเรียนที่เธอตัดสินใจผูกสัมพันธ์และใช้ชีวิตร่วมกันในช่วงเวลาที่เหลือ
รายชื่อบุคคลในยุคสามก๊ก (ค)
ต่อไปนี้เป็นรายชื่อของบุคคลในประวัติศาสตร์จีนในยุคสามก๊กที่มีชื่อขึ้นต้นด้วยตัวอักษร ค รายชื่อนี้แสดงชื่อตามสามก๊ก ฉบับเจ้าพระยาพระคลัง (หน) ชื่อในภาษาจีนกลาง ชื่อในอักษรโรมัน และชื่อเขียนเป็นตัวอักษรจีน กรณีเป็นชื่อบุคคลที่ไม่ปรากฏในสามก๊กฉบับเจ้าพระยาพระคลัง (หน) จะแสดงเฉพาะชื่อในภาษาจีนกลาง ชื่อในอักษรโรมัน และชื่อเขียนเป็นตัวอักษรจีน
เซียร์เกย์ ซายาชนิคอฟ
เซียร์เกย์ อีวาโนวิช ซายาชนิคอฟ (; ) เป็นทั้งประธานมวยไทยลีกรัสเซีย, นักเขียนด้านศิลปะการต่อสู้, ผู้ประกาศข่าวทางโทรทัศน์, โปรโมเตอร์ รวมถึงหนึ่งในผู้ก่อตั้งมวยไทยในประเทศรัสเซีย เขาเป็นผู้เขียนหนังสือเล่มแรกเกี่ยวกับคาราเต้ในสหภาพโซเวียต (เทคนิคคาราเต้ ณ ปี ค.ศ. 1990), ผู้ร่วมเขียนหนังสือเล่มแรกเกี่ยวกับการต่อสู้ด้วยมือเปล่าของรัสเซียในประเทศรัสเซีย (การต่อสู้ป้องกันตัวด้วยมือเปล่าสไตล์รัสเซีย ณ ปี ค.ศ. 1991) และผู้ร่วมเขียนหนังสือเล่มแรกเกี่ยวกับมวยไทยในประเทศรัสเซีย (มวยไทย ณ ปี ค.ศ. 1992)
ยูฟ่ายูธลีก ฤดูกาล 2017–18
ยูฟ่ายูธลีก ฤดูกาล 2017–18 เป็นฤดูกาลที่ 5 ของ ยูฟ่ายูธลีก, เป็นการแข่งขันฟุตบอลสโมสรระดับเยาวชนภายในทวีปยุโรปที่จัดขึ้นโดย ยูฟ่า.
เรดบูลล์ซัลซ์บวร์ก คือทีมแชมป์เก่าเมื่อฤดูกาลที่ผ่านมา.
ทั้งหมด 64 ทีมที่มาจาก 43 ใน 55 ชาติสมาชิก ยูฟ่า เข้าร่วมในทัวร์นาเมนต์, กับแอลเบเนีย, ลัตเวีย และ ลักเซมเบิร์ก กำลังได้เข้าร่วมสำหรับครั้งแรก. พวกเขาได้แบ่งออกเป็นสองส่วน:แมตช์การแข่งขันมีวันที่ 12–13 กันยายน, 26–27 กันยายน, 17–18 ตุลาคม, 31 ตุลาคม–1 พฤศจิกายน, 21–22 พฤศจิกายน, และ 5–6 ธันวาคม พ.ศ. 2560 (ค.ศ. 2017).
แต่ละนัดในรอบ 16 ทีมสุดท้ายจะลงเล่นในวันที่ 20 และ 21 กุมภาพันธ์ พ.ศ. 2561 (ค.ศ. 2018).
รอบ 8 ทีมสุดท้ายจะลงเล่นในวันที่ 13 และ 14 มีนาคม พ.ศ. 2561 (ค.ศ. 2018).
รอบรองชนะเลิศจะลงเล่นในวันที่ 20 เมษายน พ.ศ. 2561 (ค.ศ. 2018) ที่ สนามกีฬากอลอฟราย, นียง.
รอบชิงชนะเลิศจะลงเล่นในวันที่ 23 เมษายน พ.ศ. 2561 (ค.ศ. 2018) ที่ สนามกีฬากอลอฟราย, นียง.
เดอะม็อกซี่โชว์
เดอะม็อกซี่โชว์ (; อีกชื่ออื่นว่า เดอะม็อกซี่ไพเรทโชว์ และ เดอะม็อกซี่แอนด์ฟลีโชว์) เป็นการ์ตูนทีวีแอนิเมชันของประเทศสหรัฐอเมริกา ผลิตโดย เทอร์เนอร์ โปรดักชั่น สำหรับช่องการ์ตูนเน็ตเวิร์ค ออกอากาศครั้งแรกเมื่อวันที่ 5 ธันวาคม พ.ศ. 2536 เดิมเป็น เดอะม็อกซี่ไพเรทโชว์, และประกอบด้วยการ์ตูนคลาสสิกที่แบ่งเป็นภาพเคลื่อนไหว 3 มิติ คั่นระหว่างหน้าเนื้อเรื่อง ม็อกซี่ และ ฟลี ตามลำดับสุนัขและหมัด ฉายทางช่องการ์ตูนเน็ตเวิร์คเมื่อวันที่ 5 ธันวาคม พ.ศ. 2536 จนถึงวันที่ 1 เมษายน พ.ศ. 2543 รวมทั้งการฉายซ้ำ แต่ฉายตอนสุดท้ายเมื่อปี พ.ศ. 2538 ซึ่งเป็นเพียงตอนเดียวสำหรับเดอะม็อกซี่แอนด์ฟลีโชว์, ถือว่าเป็นการ์ตูนเรื่องแรกของการ์ตูนเน็ตเวิร์ค, แต่ Space Ghost Coast to Coast เป็นการ์ตูนเรื่องแรกของการ์ตูนเน็ตเวิร์ค ที่ผลิตเต็มสมบูรณ์แบบ
พลพรรคยูโกสลาเวีย
พลพรรคยูโกสลาเวีย หรือ กองทัพปลดปล่อยแห่งชาติ หรือชื่ออย่างเป็นทางการว่า กองทัพปลดปล่อยแห่งชาติยูโกสลาเวีย เป็นขบวนการนิยมลัทธิคอมมิวนิสต์ในการต่อต้านฝ่ายอักษะ (โดยเฉพาะเยอรมนี) ในเขตยึดครองยูโกสลาเวียในช่วงสงครามโลกครั้งที่สอง
ขบวนการเป็นขบวนการที่มีประสิทธิภาพมากที่สุดในยุโรปในการต่อต้านฝ่ายอักษะของขบวนการต่อต้านช่วงสงครามโลกครั้งที่สอง มักจะเปรียบเทียบกับขบวนการต่อต้านโปแลนด์ แม้ว่าภายหลังจะเป็นขบวนการอิสระที่ไม่ใช่คอมมิวนิสต์เป็นส่วนใหญ่ การต่อต้านยูโกสลาเวียภายใต้การนำโดยพรรคคอมมิวนิสต์ยูโกสลาเวียในช่วงสงครามโลกครั้งที่สอง ผู้บัญชาการคือจอมพลยอซีป บรอซ ตีโต
วัดโคนอน
วัดโคนอน สามารถหมายถึง
ดาวจรัสฟ้า
ดาวจรัสฟ้า เป็นละครโทรทัศน์ไทยแนวละครเพลงลูกทุ่ง-ชีวิต จากบทประพันธ์-บทโทรทัศน์ของ รัตนบุตร์ สร้างเป็นละครโทรทัศน์มาแล้วครั้งแรก
ครั้งแรก เมื่อปี พ.ศ. 2561 สร้างโดยเดอะ วัน เอ็นเตอร์ไพรส์ - รีไมน์ เค กำกับการแสดงโดย บรรเจิด พุทธโศภิษฐ์ ออกอากาศทุกวันจันทร์ - วันพฤหัสบดี เวลา 20.10 - 21.20 น. ทางช่องวัน นำแสดงโดย ยุทธนา เปื้องกลาง,หนึ่งธิดา โสภณ,ต่าย อรทัย,ไผ่ พงศธร , อริสรา ทองบริสุทธิ์, ภูศิลป์ วารินรักษ์ , อาณัตพล ศิริชุมแสง , สันติสุข พรหมศิริ และ อภิรดี ภวภูตานนท์ เริ่มวันพุธที่ 7 มีนาคม - วันจันทร์ที่ 23 เมษายน พ.ศ. 2561 และย้อนหลังที่แรกที่ ไลน์ทีวี
รวมพลคนเหนือมนุษย์
รวมพลคนเหนือมนุษย์เป็นภาพยนตร์ชุดแนวแอกชันผจญภัยซูเปอร์ฮีโร่จากประเทศสหรัฐอเมริกา ซึ่งพัฒนาโดย Greg Berlanti, Marc Guggenheim, Andrew Kreisberg และ Phil Klemmer บริหารและอำนวยการสร้างโดย Klemmer, Sarah Schechter และ Chris Fedak โดย Klemmer และ Ferdak รับหน้าที่เป็น showrunner ด้วย ซีรีส์นี้ดัดแปลงจากตัวละครในดีซีคอมิกส์ ออกฉายทางสถานีโทรทัศน์ The CW เป็นภาคแยกจากเรื่อง "โคตรคนธนูมหากาฬ" และ "เดอะ แฟลช วีรบุรุษเหนือแสง" และอยู่ในจักรวาลเดียวกัน
ยศทหารเซอร์เบียและมอนเตเนโกร
ตารางข้างล่างต่อไปนี้คือข้อมูลเกี่ยวกับยศทหารของกองทัพเซอร์เบียและมอนเตเนโกร ระหว่าง ค.ศ. 1992-2006.
บันทึกนภา
ในวิชาเทววิทยาและมนุษยปรัชญา บันทึกนภา () หรือ อากาศานุกรม (มาจากศัพท์สันสกฤตว่า आकाश "อากาศ" อันแปลว่าท้องฟ้า) คือประมวลองค์ภูมิทั้งหมดของมวลมนุษย์ ทั้งการกระทำ, คำพูด, ความคิด, อารมณ์ และเจตนา ซึ่งได้เคยเกิดขึ้นมาในอดีต กำลังเกิดขึ้นในปัจจุบัน หรือจะเกิดขึ้นในอนาคต นักเทววิทยาเชื่อว่าองค์ภูมิเหล่านี้จะถูกจารึกไว้ในร่างปราศกายเนื้อระดับอนุภาคที่เรียกว่ากายทิพย์ (Etheric body) แม้บันทึกนภานี้จะปรากฏหลักฐานโดยเรื่องเล่าแต่ก็ไม่มีหลักฐานใดๆทางวิทยาศาสตร์มาพิสูจน์
นักเทววิทยาชาวอังกฤษ อลิซ ไบลีย์ (Alice Bailey) ได้อธิบายว่าบันทึกนภานั้น เปรียบเสมือนม้วนฟิมล์ภาพยนตร์เรื่องหนึ่งที่มีความยาวอย่างเหลือคณานับ บันทึกความประสงค์และความเป็นไปทั้งหมดบนผืนแผ่นดินโลกของดาวเคราะห์ดวงนี้ ผู้ที่ได้รับชมม้วนฟิมล์นี้จะเห็นภาพความเป็นไปทั้งหมดของมนุษย์ทุกผู้ชนตั้งแต่โลกถือกำเนิด ความเป็นไปและวิวัฒนาการของวงศ์สัตว์โลกทั้งมวล ตลอดจนกรรมทั้งหมดของทุกดวงจิตมนุษย์ตั้งแต่ถือกำเนิดเป็นดวงจิตขึ้นมา การได้รับชมม้วนฟิมล์นี้อาจสามารถอธิบายถึงการมีญาณหยั่งรู้อนาคต อย่างไรก็ตาม มีผู้เชี่ยวชาญเท่านั้นที่จะสามารถจำแนกออกว่าภาพที่ตนเห็นเป็นแค่ความฝันที่เกิดขึ้นจากจิตนาการหรือเป็นภาพจากบันทึกนภา
การก่อการกำเริบในสาธารณรัฐมาซิโดเนีย พ.ศ. 2544
การก่อการกำเริบในสาธารณรัฐมาซิโดเนีย พ.ศ. 2544 () เป็นความขัดแย้งซึ่งเริ่มขึ้นเมื่อกองทัพปลดปล่อยแห่งชาติแอลแบเนีย (NLA) เริ่มโจมตีกองกำลังรักษาความปลอดภัยของสาธารณรัฐมาซิโดเนียในช่วงต้นเดือนกุมภาพันธ์ พ.ศ. 2544 และลงเอยด้วยข้อตกลงโอริส นอกจากนี้ยังมีกลุ่มที่อ้างว่าในท้ายที่สุดอยากจะเห็นแอลเบเนียแยกตัวออกจากประเทศ แม้ว่าจะมีการสนับสนุนสูง แต่สมาชิกกองทัพปลดปล่อยแห่งชาติแอลแบเนียปฏิเสธเรื่องนี้
ความขัดแย้งเกิดขึ้นตลอดหลายปีที่ผ่านมาแม้ว่าจำนวนผู้เสียชีวิตจะมีน้อยก็ตาม สงครามยูโกสลาเวียเป็นผลพวงจนทำให้เกิดการจลาจลในสาธารณรัฐมาซิโดเนีย พ.ศ. 2544
เดอะ บลัดเจียน บรอเธอส์
เดอะ บลัดเจียน บรอเธอส์ (The Bludgeon Brothers) ประกอบด้วย Luke Harper และ Erick Rowan เป็นทีมนักมวยปล้ำในWWE ทั้งคู่เปิดตัวในค่ายฝึกทักษะ NXT ในปี 2012 พวกเขาร่วมเป็นสมาชิกของThe Wyatt FamilyโดยBray Wyattเป็นหัวหน้า ระหว่างนั้น Harper และ Rowan ได้แชมป์แท็กทีม NXTร่วมกัน ก่อนเปิดตัวขึ้นค่ายหลักในเดือนกรกฎาคม 2013 ก่อนแยกกลุ่มกันในเดือนกันยายน 2014 โดย Bray ปล่อยให้ทั้งคู่เป็นอิสระ หลังจากนั้น Rowan ได้เป็นฝ่ายธรรมะ และ Harper เป็นฝ่ายอธรรม ก่อนที่จะรวมกลุ่มกันอีกครั้งในปี 2015 หลังจากแตกกลุ่มในปี 2017 โดยการหักหลังของ Harper ทำให้เหลือแค่ Rowan กับ Bray ไม่นาน Harper กับ Rowan ก็ร่วมทีมกันในนาม The Bludgeon Brothers และได้คว้าแชมป์สแมคดาวน์แท็กทีม WWEร่วมกันในเรสเซิลเมเนีย ครั้งที่ 34
สถาปัตยกรรมหลังสมัยใหม่
สถาปัตยกรรมหลังสมัยใหม่ () เป็นรูปแบบหรือการเคลื่อนไหวทางสถาปัตยกรรมที่เกิดขึ้นในคริสต์ทศวรรษ 1960 เพื่อต่อต้านความเคร่งครัด ความเป็นแบบแผน และการขาดความหลากหลายของสถาปัตยกรรมสมัยใหม่ โดยเฉพาะอย่างยิ่ง สถาปัตยกรรมแบบสากล ( international style) โดยการนำของเลอกอร์บูซีเยและลุดวิก มีส ฟาน เดอร์ โรห์ การเคลื่อนไหวนี้ได้มีการถ่ายทอดโดยสถาปนิกและนักทฤษฎีสถาปัตยกรรม โรเบิร์ต เวนทูรี ในหนังสือปี ค.ศ. 1966 ชื่อ "Complexity and Contradiction in Architecture" รูปแบบสถาปัตยกรรมนี้แพร่หลายในช่วงคริสต์ทศวรรษ 1980 ถึง 1990 โดยเฉพาะอย่างยิ่งในผลงานของโรเบิร์ต เวนทูรี, ฟิลิป จอห์นสัน, ชาลส์ มอร์ และไมเคิล เกรฟส์ จนปลายคริสต์ทศวรรษ 1990 ได้มีแนวโน้มสถาปัตยกรรมแบบใหม่ อย่าง สถาปัตยกรรมไฮเทค สถาปัตยกรรมคลาสสิกใหม่ และคตินิยมเปลี่ยนแนว
ปึงซีเง็ก เผาเล่งเน่ยยี่
ปึงซีเง็ก เผาเล่งเน่ยยี่ ( ) เป็นภาพยนตร์แอคชั่นสัญชาติฮ่องกงที่ออกฉายในปี ค.ศ. 1994 กำกับโดย ริงโก้ ลาม ภาพยนตร์เรื่องนี้มีเนื้อหาเกิดขึ้นในสมัยราชวงศ์ชิง
สิงห์คู่ จอมสังหาร
สิงห์คู่ จอมสังหาร ( ) เป็นภาพยนตร์กำลังภายในสัญชาติฮ่องกง ที่ออกฉายในปี ค.ศ. 1974 กำกับโดย จาง เช่อ นำแสดงโดย ฟู่ เซิง และ เฉิน กวนไถ้
ราชสำนักแมนจู สั่งทำลายล้างวัดเส้าหลินและสั่งฆ่าลูกศิษย์ทั้งหมด แต่ยังมีบางส่วนสามารถหลบหนีมาได้ หง ซีกวน หนึ่งในลูกศิษย์เส้าหลินและเป็นจอมยุทธที่ทางแมนจูต้องการตัวเป็นอย่างมาก ถูกตามล่าโดย เชอ-กัง ขุนพลแมนจู ในครั้งหนึ่งถูกลูกน้องของเชอ-กัง ล้อมจับ และในระหว่างการต่อสู้ ปึง ซีเง็ก จอมยุทธแห่งเส้าหลินอีกคนหนึ่ง ผ่านมาพบเข้าเกิดเข้าใจผิดคิดว่า หงซีกวนเป็นโจรร้าย และได้ต่อสู้กับหงซีกวนจนจับกุมส่งให้ทางการแมนจูไปได้ หงซีกวนถูกคุมขังอย่างแน่นหนาและถูกทรมานให้บอกว่าลูกศิษย์เส้าหลินคนอื่นอยู่ที่ไหน ปึงซีเง็ก เมื่อรู้ความจริงในภายหลังรู้สึกเสียใจอย่างมาก จึงบุกเข้าไปช่วยหงซีกวนด้วยตัวคนเดียว แต่พลาดจนเกือบถูกจับได้ในตอนหลัง ปึงซีเง็กและเหล่าจอมยุทธวางแผนปล้นคุกเพื่อช่วยหงซีกวนอีกครั้ง ในขณะที่ เชอ-กัง วางแผนจับกุมปึงซีเง็กและพวกพ้อง โดยสั่งประหารหงซีกวนต่อหน้าสาธารณชน ปึงซีเง็กและพวกพ้องต้องทำงานแข่งกับเวลาเพื่อช่วยเหลือหงซีกวน ให้ได้ สุดท้ายทั้งสองท้าสู้กับ เชอ-กัง และสามารถสังหาร เชอ-กังและลูกน้องทั้งหมดได้ในที่สุด
กรินเดิลวัลท์
กรินเดิลวัลท์ () เป็นหมู่บ้านในอำเภออินเทอร์ลาเคิน-โอเบอร์ฮาสลี ในรัฐแบร์น ประเทศสวิตเซอร์แลนด์ หมู่บ้านแห่งนี้ตั้งอยู่ที่ระดับความสูง 1,034 เหนือระดับน้ำทะเล ในที่ราบขนาดใหญ่ลึกเข้าไปในหุบเขาทางตะวันออกเฉียงใต้ของเมืองอินเทอร์ลาเคินราว 20 กิโลเมตร กรินเดิลวัลท์เป็นจุดหมายปลายทางยอดนิยมในฤดูหนาว ชื่อหมู่บ้านนี้ปรากฏอยู่ในเอกสารเป็นครั้งแรกในปี ค.ศ. 1146 เมื่อพระเจ้าคอนราดที่ 2 แห่งเยอรมนีทรงอุทิศอาคารในกรินเดิลวัลท์ให้แก่อารามเมืองอินเทอร์ลาเคิน ภายในหมู่บ้านยังขุดพบเครื่องมือสมัยยุคหินใหม่ตลอดจนพบเหรียญโรมัน
มาเลน่า ผู้หญิงสะกดโลก
มาเลน่า ผู้หญิงสะกดโลก () เป็นภาพยนตร์กึ่งอีโรติกสัญชาติอิตาลี ที่ออกฉายในปี ค.ศ. 2000 นำแสดงโดย โมนิกา เบลลุชชี และ กิวเซปเป ซัลเฟโร กำกับและเขียนบทโดย กิวเซปเป ทอนาทอเร่ โดยมีผู้เขียนเนื้อเรื่อง คือ ลูชีอาโน วินเซนโซนิ
เรื่องราวเกิดขึ้นช่วงสงครามโลกครั้งที่ 2 ประเทศอิตาลี่ ประกาศสงครามกับพันธมิตร มาเลน่า แม่บ้านที่เฝ้ารอการกลับมาของสามีที่ไปรบ ไม่รู้ว่าเป็นโชคดีหรือโชคร้ายของเธอที่ เธอเป็นผู้หญิงที่สวยที่สุดในเมือง ถึงเธอจะแต่งงานแล้ว แต่เธอก็ยังเป็นที่หมายตาของหนุ่มๆ ทั้งเมือง บรรดาภรรยาของผู้ชายเหล่านั้นต่างก็นินทาเธออย่างเสียๆหายๆ เมื่อสงครามใกล้เข้ามา ความอดอยากก็ทำให้เธอต้องเอาตัวรอด เพราะในตอนนี้เธอได้รับรู้ข่าวว่าสามีของเธอได้ตายในสนามรบ หนังเรื่องนี้จะเล่าเรื่องราวผ่าน รีเนโต้ เด็กที่กำลังจะเป็นหนุ่ม ด้วยสายตาที่หลงไหลและเฝ้ามองเธออยู่ทุกฝีก้าว
ยุสซี ซันตาลาห์ตี
ยุสซี ซันตาลาห์ตี (; 18 มีนาคม ค.ศ. 1994 — ) เป็นนักมวยไทยชาวฟินแลนด์จากค่ายตุรกุไทยบ็อกซิงคลับ ซันตาลาห์ตีเป็นแชมป์ฟินแลนด์สามสมัย โดยลงแข่ง 37 ครั้ง ซึ่งชนะ 31 ครั้ง และแพ้ 6 ครั้ง เขาได้รับการฝึกสอนโดยปาซี ลูกกาเนน, ฮาร์รี เนียมิเนน และยานี เลห์โตลา
ในเดือนสิงหาคม ค.ศ. 2015 ซันตาลาห์ตีได้รับเหรียญทองแดงจากการแข่งขันมวยไทยชิงแชมป์โลก รอยัลเวิลด์คัพ ที่กรุงเทพมหานคร นับเป็นรางวัลเหรียญทองแดงจากการแข่งขันมวยไทยเหรียญแรกของฟินแลนด์สำหรับช่วงระยะเวลาแปดปี
ฟุตบอลโลกเยาวชนอายุไม่เกิน 17 ปี 2017
การแข่งขันฟุตบอลโลกเยาวชนอายุไม่เกิน 17 ปี 2017 เป็นครั้งที่ 17 ของ ฟุตบอลโลกเยาวชนอายุไม่เกิน 17 ปี, เริ่มทำการแข่งขันในประเทศอินเดียตั้งแต่วันที่ 6 และ 28 ตุลาคม ค.ศ. 2017.
* Kochi Stadium capacity reduced to 29,000 by FIFA due to security reasons
สองทีมที่ดีที่สุดของแต่ละกลุ่มและสี่ทีมอันดับสามที่ดีที่สุดจะได้ผ่านเข้าสู่รอบ 16 ทีมสุดท้าย. การจัดอันดับของทีมในแต่ละกลุ่มจะตัดสินตามด้านล่างนี้ (หลักบทความอ้างอิงที่ 17.7):
เวลาทั้งหมดคือเวลาท้องถิ่น, IST ().
สังเวียนของเกมรอบรองชนะเลิศคู่แรกได้ย้ายจาก Indira Gandhi Athletic Stadium, Guwahati, ต่อไปจะเป็นการประเมินสภาพสนามฟซึ่งอาจจะมีผลกระทบจากปริมาณน้ำฝนที่รุนแรง, สู่ Salt Lake Stadium, Kolkata.
รางวัลด้านล่างนี้เป็นรางวัลที่ได้รับในช่วงท้ายของการแข่งขัน.
หมายเหตุ: ผู้เล่นที่อยู่ใน ตัวหนา คือยังมีสถานะอยู่ในการแข่งขัน.
แฝดจุ้นลุ้นรัก
แฝดจุ้นลุ้นรัก () เป็นภาพยนตร์ครอบครัวสัญชาติอเมริกา ที่ออกฉายในปี ค.ศ. 1998 เขียนบทและกำกับโดย แนนซี่ เมเยอร์ส ภาพยนตร์เรื่องนี้เป็นการรีเมคภาพยนตร์เรื่อง The Parent Trap ที่ออกฉายในปี ค.ศ. 1961
แฮลลี่ เด็กสาวจอมแก่นเดินทางไปเข้าค่ายฤดูร้อนประจำปีที่โรงเรียนจัดขึ้นพร้อมเด็กจากรัฐอื่นที่แคมป์วอลเดน แฮลลี่ พบกับ แอนนี่ เด็กหญิงที่หน้าตาเหมือนเธอราวกับแกะ
หลังจากที่คุยกัน จึงรู้ว่าจริงๆ แล้ว พวกเธอเป็นฝาแฝดกัน แต่ต้องแยกกันหลังจากที่พ่อแม่แยกทาง แฮลลี่อยู่กับพ่อ ส่วนแอนนี่อยู่กับแม่ฝาแฝดจอมแก่นจึง วางแผนสลับตัว แอนนี่จะได้พบกับพ่ออย่างที่ฝันไว้ ส่วนแฮลลี่ก็จะได้เห็นหน้าแม่อย่างที่ต้องการ แผนการแรกดำเนินไปด้วยดี แต่ยังไม่หยุดเพียงเท่านี้ สองสาวน้อยยังมีแผนการจะจับให้พ่อกับแม่มาดีกัน แต่อุปสรรคสำคัญคือตอนนี้พ่อของพวกเธอกำลังหลงเสน่ห์สาวสวยนาม เมียร์ดิธ และกำลังจะมีโครงการแต่งงานกัน สองสาวน้อยจะทำอย่างไร
2016 แอลพีจีเอทัวร์
2016 แอลพีจีเอทัวร์ เป็นฤดูกาลการแข่งขันกอล์ฟของสตรีจากทั่วโลก โดยเริ่มต้นฤดูกาลที่ประเทศบาฮามาส ในวันที่ 28 มกราคม และสิ้นสุดฤดูกาลในวันที่ 20 พฤศจิกายน ที่เมืองเนเปิลส์ รัฐฟลอริดา ประเทศสหรัฐอเมริกา ในฤดูกาลนี้มีจำนวนรายการแข่งขันทั้งหมด 33 รายการ เงินรางวัลรวม 63,200,000 ดอลลาร์สหรัฐ
หมายเลขที่แสดงในวงเล็บนั้นแสดงถึงจำนวนรายการที่ผู้เข้าแข่งขันชนะทั้งหมดในแอลพีจีเอทัวร์นับจนถึงรายการปัจจุบัน (นับเฉพาะรายการที่เป็นทางการของแอลพีจีเอทัวร์เท่านั้น)
ผู้นำอันดับเงินรางวัล
"ดูอันดับทั้งหมด"
ผู้นำอันดับคะแนนเฉลี่ย
"ดูอันดับทั้งหมด"
ในทุกๆปี แอลพีจีเอจะมีการมอบรางวัลพิเศษให้แก่ผู้เล่น 3 รางวัล ได้แก่:
เอ็นเอ็มบีโฟร์ตีเอต
NMB48 (อ่านว่า เอ็นเอ็มบีโฟร์ตีเอต) NMB ย่อมาจาก นัมบะ ซึ่งเป็นชื่อเขตหนึ่งในจังหวัดโอซาก้า เป็นกลุ่มไอดอลหญิงจากประเทศญี่ปุ่น และเป็นวงน้องสาวในญี่ปุ่นลำดับที่ 2 ของ AKB48 ต่อจาก SKE48 ก่อตั้งขึ้นในปี พ.ศ. 2554 ปัจจุบันมีเธียเตอร์เป็นของตัวเองที่ชั้นใต้ดินของตึก Yes-Namba ในย่านนัมบะ จังหวัดโอซาก้า
สมาชิก ตัวหนา หมายถึงตำแหน่งกัปตันของทีมนั้นๆ
ทุกคนสังกัดAKS
ทุกคนสังกัดAKS
18 เจ้าอาวุธมหาประลัย
18 เจ้าอาวุธมหาประลัย () เป็นภาพยนตร์กังฟู ในปี ค.ศ. 1982 กำกับและนำแสดงโดย หลิว เจียเหลียง เนื้อเรื่องในภาพยนตร์เกิดขึ้นในสมัยราชวงศ์ชิง ในรัชสมัยของ พระนางซูสีไทเฮา โดยมี ฟู่ เซิง และ หลิว เจียฮุย ร่วมแสดงด้วย
ไหล่คัง ศิษย์เอกของสำนักผู้เชี่ยวชาญอาวุธทุกรูปแบบ เคยถูกหัวหน้าสำนักสั่งให้ไปขยายสาขาแต่เขาปฏิเสธ และหนีไปเป็นคนตัดฟืน หัวหน้าสำนักจึงส่ง 3 จอมยุทธออกตามหาเขา โดยใช้กลอุบายจนสืบทราบว่า คนตัดฟืนนั้นแท้จริงแล้วคือ ไหล่คัง ที่กำลังตามหา
รายชื่อบุคคลในยุคสามก๊ก (ง)
ต่อไปนี้เป็นรายชื่อของบุคคลในประวัติศาสตร์จีนในยุคสามก๊กที่มีชื่อขึ้นต้นด้วยตัวอักษร ง รายชื่อนี้แสดงชื่อตามสามก๊ก ฉบับเจ้าพระยาพระคลัง (หน) ชื่อในภาษาจีนกลาง ชื่อในอักษรโรมัน และชื่อเขียนเป็นตัวอักษรจีน กรณีเป็นชื่อบุคคลที่ไม่ปรากฏในสามก๊กฉบับเจ้าพระยาพระคลัง (หน) จะแสดงเฉพาะชื่อในภาษาจีนกลาง ชื่อในอักษรโรมัน และชื่อเขียนเป็นตัวอักษรจีน
เอ็มเอ็กซ์เอ็ม
เอ็มเอ็กซ์เอ็ม (MXM) เป็นชื่อหน่วยในการโปรโมต โดย MXM มาจากคำว่า Mix & Match และ More X More มีสมาชิก คือ อิม ยองมิน และคิม ดงฮยอน เปิดตัวภายใต้สังกัดแบรนด์นิวมิวสิก ในวันที่ 6 กันยายน พ.ศ. 2560
อิม ยองมิน และ คิม ดงฮยอนได้เซ็นสัญญากับแบรนด์นิวมิวสิกในฐานะศิลปินฝึกหัด พวกเขาได้เข้าร่วมรายการ โปรดิวซ์ 101 ซีซัน 2 ซึ่งเป็นโครงการที่จะค้นหาเด็กฝึกทั้ง 11 คนเพื่อที่จะได้เปิดตัวในนามของวงวอนนาวันร่วมกับเพื่อนร่วมค่ายอีก 2 คน คือ อี แดฮวี และพัค อูจิน, ยองมินได้ผ่านเข้าได้ในรอบ 20 คนสุดท้ายและได้อันดับที่ 15 ส่วนดงฮยอนถูกคัดออกก่อนหน้านั้นด้วยอันดับที่ 28
ในวันที่ 12 กรกฎาคม มีการประกาศ ยองมินและดงฮยอนว่าจะเปิดตัวในโครงการหน่วย ทั้งคู่ได้เซ็นสัญญากับแบรนด์นิวมิวสิกก่อนที่ขะเข้าร่วมรายการ โปรดิวซ์ 101 ซีซัน 2 และกลายเป็นสมาชิกของแบรนด์นิวบอยส์ ซึ่งหน่วยนี้เรียกว่า MXM ซึ่งมีทั้งย่อมาจาก "Mix and Match" และ "More x More" ที่สื่อถึงการผสมผสานเอกลักษณ์ของทั้ง 2 คนที่จะเติมโตและถ่ายทอดผลงานทีดียิ่งขึ้นออกมาให้สมกับการรอคอยของแฟน ๆ ที่ให้การสนับสนุนพวกเขามาโดยตลอด ในวันที่ 27 กรกฎาคมพวกเขาได้ออกโปรโมตเพลงที่มีชื่อว่า "Good Day" , ดงฮยอนได้เขียนเนื้อร้องเพลง "I Just Do" ร่วมกับยองมิน
MXM เปิดตัวอย่างเป็นทางการในวันที่ 6 กันยายนโดยมีการเปิดตัวมินิอัลบั้มแรกของพวกเขาที่มีชื่อว่า "Unmix"
ในวันที่ 22 กันยายนทั้งคู่ได้ร่วมงานคอนเสิร์ต Brand New Music ประจำปีชื่อ "Brand New World Seoul" ซึ่งจัดขึ้นที่ Jangchung Arena ประเทศเกาหลีใต้
* Update: เมษายน 2561
ที่ให้อาหารนก
ที่ให้อาหารนก เป็นอุปกรณ์วางกลางแจ้งเพื่อให้อาหารนกแก่นก (เป็นการให้อาหารนก) ความสำเร็จในการให้อาหารนกขึ้นอยู่กับตำแหน่งและชนิดของอาหารที่ให้ ซึ่งสายพันธุ์ที่แตกต่างกันย่อมมีความต้องการที่ต่างกัน
ผู้ให้อาหารนกส่วนใหญ่ให้เมล็ดพันธุ์หรืออาหารนก เช่น ข้าวฟ่าง, ดอกทานตะวัน (ชนิดน้ำมันและเมล็ดหุ้มเปลือก), คำฝอย, เมล็ดไนเจอร์ และผักกาดก้านขาว หรือเมล็ดคาโนลา สำหรับนกกินเมล็ด
ที่ให้อาหารนกมักใช้สำหรับการดูนก และคนจำนวนมากใช้เว็บแคมติดตั้งบริเวณที่ให้อาหาร ซึ่งนกมักจับกลุ่มกัน
แค้นฝังหุ่น
แค้นฝังหุ่น(อังกฤษ: Child's Play) เป็นภาพยนตร์แอคชั่นสยองขวัญที่ออกฉายในปี ค.ศ. 1988 นำแสดงโดย แคทเทอรีน ฮิคส์ ภาพยนตร์เรื่องนี้เป็นภาพยนตร์ภาคแรกในภาพยนตร์ชุด แค้นฝังหุ่น ภาพยนตร์เรื่องนี้มีภาคต่อคือ แค้นฝังหุ่น 2
เนื้อเรื่องกล่วถึงวิญญาณมาตกรผู้ไม่ยอมตายที่เข้าสิงร่างของตุ๊กตาเด็กเล่น มีเพียงแอนดี้เท่านั้นที่รู้ว่า ชัคกี้ ผู้ให้สัญญาจะเป็นเพื่อนรักกันไปจนตาย คือต้นเหตุของการฆาตกรรมสยองทั้งหลาย แต่ความน่ากลัวที่แท้จริงคือ ตุ๊กตาปีศาจตนนี้พยายามถ่ายวิญญาณกลับคืนสู่ร่างมนุษย์อีกครั้ง
แกรนด์เธฟต์ออโต III
แกรนด์เธฟต์ออโต III เป็นวิดีโอเกมเกมแอ็กชันวิดีโอเกมยิงมุมมองบุคคลที่สามผจญภัยแบบอิสระ พัฒนาโดย DMA Design และจัดจำหน่ายโดย Rockstar Games เป็นเกมลำดับที่ 5 ในซีรีส์เกมแกรนด์เธฟต์ออโต ถูกวางจำหน่ายในเดือนตุลาคม 2001 สำหรับ PlayStation 2, ในเดือนพฤษภาคม 2002 สำหรับ Microsoft Windows, และในเดือนพฤษภาคม 2003 สำหรับ Xbox ตัวเกมดังกล่าวได้กลับมาจำหน่ายอีกครั้งเนื่องในโอกาสที่ตัวเกมครบรอบ 10 ปี โดยวางจำหน่ายในมือถือบนระบบปฏิบัติการ ไอโอเอส และ Android และเป็นแกรนด์เธฟต์ออโตเกมแรกนับที่ใช้ระบบ 3D ตั้งแต่ "Grand Theft Auto 2" ในปี 1999 โดยที่ฉากของเกมอยู่ที่นครลิเบอร์ตี ซิตี้ ซึ่งมีต้นแบบจากนครนิวยอร์ก
ซาชา เคลเมนต์
ซาชา เคลเมนต์ (, เกิด 14 มีนาคม พ.ศ. 2533 —) นักแสดงและนักร้องชาวแคนาดา ที่มีเชื้อสายกัมพูชา, เวียดนาม, จีน, ไทย และอินเดีย เธอเป็นที่รู้จักกันจากซีรีส์เรื่อง "Majority Rules!".
ภาวะผู้นำตามหลักจริยธรรม
ภาวะผู้นำตามหลักจริยธรรม เป็นภาวะผู้นำที่ถูกชี้นำโดยการเคารพความเชื่อทางจริยธรรมและคุณค่า ตลอดจนเพื่อศักดิ์ศรีและสิทธิของผู้อื่น จึงเกี่ยวข้องกับแนวคิด เช่น ความไว้วางใจ, ความซื่อสัตย์, การพิจารณา, เสน่ห์ และความเป็นธรรม
จริยธรรมเกี่ยวข้องกับชนิดของคุณค่าและศีลธรรมของแต่ละบุคคล หรือสังคมเห็นสมควรหรือเหมาะสม นอกจากนี้ จริยธรรมยังเกี่ยวข้องกับความดีงามของบุคคล และแรงจูงใจของพวกเขา ซึ่งทางเลือกของผู้นำยังได้รับอิทธิพลจากการพัฒนาด้านคุณธรรมของพวกเขา
แค้นฝังหุ่น 2
แค้นฝังหุ่น 2 (อังกฤษ: Child's Play 2) เป็นภาพยนตร์แอคชั่นสยองขวัญที่ออกฉายในปีค.ศ. 1990 นำแสดงโดย อเล็กซ์ วินเซนต์ ภาพยนตร์เรื่องนี้เป็นภาพยนตร์ภาคที่สองในภาพยนตร์ชุด แค้นฝังหุ่น ภาพยนตร์เรื่องนี้เป็นภาคต่อของภาพยนตร์เรื่อง แค้นฝังหุ่น ภาพยนตร์เรื่องนี้มีภาคต่อคือ แค้นฝังหุ่น 3
ชัคกี้ ตุ๊กตาที่มีรอยยิ้มของซาตานแฝงอยู่ได้กลับมามีชีวิตใหม่ และได้พยายามครอบงำวิญญาณของเด็กน้อย จากภาคที่แล้ว แอนดี้ได้เผาร่างของชัคกี้จนไหม้เกรียม แต่ก็ได้รับการสร้างขึ้นมาใหม่จากโรงงานผลิตตุ๊กตา เรื่องราวระทึกขวัญการฆาตกรรมสยองต่าง ๆ ความน่ากลัวของตุ๊กตาปีศาจตนนี้จึงเริ่มต้นอีกครั้ง
มาร์ลบะระ (เมือง)
มาร์ลบะระ () เป็นเมืองในเคานตีวิลต์เชอร์ของประเทศอังกฤษ ตั้งอยู่บนทางหลวงสาย A4 (ถนนโอลบาธสายเก่า) ซึ่งเป็นทางหลวงสายเก่าจากกรุงลอนดอนไปยังนครบาธ
ยูเครนเนียนพรีเมียร์ลีก
ยูเครนเนียนพรีเมียร์ลีก () เป็นลีกฟุตบอลสูงสุดของประเทศยูเครน ก่อตั้งในปี ค.ศ. 1991
มนุษยปรัชญา
มนุษยปรัชญา () คือวิชาปรัชญาแขนงหนึ่งซึ่งคิดขึ้นโดยรูดอล์ฟ ชไตเนอร์ ว่าด้วยสมมติฐานเกี่ยวกับการคงอยู่ของวัตถุวิสัย, โลกของจิตและองค์ปัญญาซึ่งมนุษย์สามารถเข้าถึงได้ผ่านการพัฒนาภายใน กล่าวโดยลงลึกคือ วิชามนุษยปรัชญามีเป้าหมายเพื่อพัฒนาศักยภาพการจินตนาการ, แรงดลใจ และญาณหยั่งรู้ ผ่านการสั่งสมและบ่มเพาะในรูปของความนึกคิดที่ไม่มีประสบการณ์ส่วนตัวเข้ามาเกี่ยวข้อง และนำเสนอความนึกคิดดังกล่าวโดยการพิสูจน์อาศัยเหตุผล การศึกษาประสบการณ์ทางจิตของวิชามนุษยปรัชญามีเป้าหมายเพื่อบรรลุความเที่ยงแท้ (precision) และความรู้แจ้ง (clarity) ซึ่งเชื่อว่าสามารถบรรลุได้โดยอาศัยหลักวิทยาศาสตร์ธรรมชาติในการค้นคว้าโลกกายหยาบ
แค้นฝังหุ่น 3
แค้นฝังหุ่น 3 (อังกฤษ: Child's Play 3) เป็นภาพยนตร์แอคชั่นสยองขวัญที่ออกฉายในปีค.ศ. 1991 นำแสดงโดย จัสติน วัลลีน ภาพยนตร์เรื่องนี้เป็นภาพยนตร์ภาคที่สามในภาพยนตร์ชุด แค้นฝังหุ่น ภาพยนตร์เรื่องนี้เป็นภาคต่อของภาพยนตร์เรื่อง แค้นฝังหุ่น 2 ภาพยนตร์เรื่องนี้มีภาคต่อคือ แค้นฝังหุ่น 4 คู่สวาทวิวาห์สยอง
เนื้อเรื่องกล่าวถึง ชัคกี้ ตุ๊กตาปีศาจ ได้พยายามทำให้ตนคืนชีพอีกครั้งด้วยแรงอาฆาตที่พยายามสลับวิญญาณ เมื่อแอนดี้โตเป็นหนุ่มได้เข้าไปอยู่ในค่ายฝึกทหาร แล้วชัคกี้ก็ตามแอนดี้เข้าไป และจะถ่ายวิญญาณให้กับ ไทเลอร์ ร่างใหม่ที่เขาเจอ ซึ่งตกเป็นเหยื่อแห่งความสยองนี้!!
โรงเรียนนิคมพิมายศึกษา
โรงเรียนนิคมพิมายศึกษา ตั้งอยู่ที่ ตำบลนิคม อำเภอพิมาย จังหวัดนครราชสีมา ปัจจุบันเปิดทำการสอน ระดับชั้นมัธยมศึกษา
ตอนต้น ถึง ตอนปลาย
โรงเรียนนิคมพิมายศึกษา ตั้งอยู่เลขที่  ๒๑๐ หมู่ ๑ ถนนพิมาย - หินดาด  ตำบลนิคมสร้างตนเอง  อำเภอพิมาย  จังหวัดนครราชสีมา  เปิดทำการเรียนการสอนครั้งแรกเมื่อปีการศึกษา ๒๕๓๖  โดยเป็นสาขาของโรงเรียนพิมายวิทยา  มีชื่อว่าโรงเรียนพิมายวิทยาสาขาตลาดนิคม มีนายวันชัย  นงค์สูงเนิน ตำแหน่ง อาจารย์ ๒ ระดับ  ๖ รักษาการหัวหน้าสาขาในขณะนั้น  ภายหลังโรงเรียนพิมายวิทยาได้แต่งตั้ง นายศิริ  สัมกำปัง  ตำแหน่ง อาจารย์ ๒ ระดับ  ๖  เป็นหัวหน้าสาขา        โรงเรียนพิมายวิทยาสาขาตลาดนิคม ได้เปิดทำการสอนนักเรียนในระดับมัธยมศึกษาตอนต้นโดยได้รับการสนับสนุนงบประมาณและบุคคลากรจากกรมสามัญศึกษาและโรงรียนพิมายวิทยา  ขณะเดียวกันได้ทำเรื่องขอใช้ที่ดินของนิคมสร้างตนเองพิมายใช้เป็นสถานที่ก่อสร้างโรงเรียน  ซึ่งทางนิคมสร้างตนเองพิมาย  ได้จัดแบ่งพื้นที่บริเวณตรงข้ามค่ายลูกเสืออำเภอพิมาย  จำนวน  ๓๕  ไร่ ให้เป็นสถานที่ก่อสร้างโรงเรียน
กระทรวงศึกษาธิการ ได้ประกาศตั้งโรงเรียนขึ้น เมื่อวันที่  ๓๐ เมษายน  ๒๕๓๙  โดยให้ชื่อว่า  “โรงเรียนนิคมพิมายศึกษา โรงเรียนนิคมพิมายศึกษา  เปิดทำการเรียนการสอนในระดับการศึกษาขั้นพื้นฐาน ตั้งแต่ระดับชั้นมัธยมศึกษา
ปีที่ ๑ - ระดับชั้นมัธยมศึกษาปีที่ ๖ จำนวน  ๒๑ ห้องเรียน  ครู จำนวน  ๓๖  คน พนักงานราชการ จำนวน  ๓  คน ลูกจ้างประจำ จำนวน ๑ คน  ลูกจ้างชั่วคราว จำนวน  ๓  คน
ปัจจุบันมี นายปรีชา  เพียรกลาง  ดำรงตำแหน่งผู้อำนวยการโรงเรียน
ไฟกามเทพ
'ไฟกามเทพ' เป็นละครโทรทัศน์ แนว ดราม่า - รักโรแมนติก สร้างเมื่อปี พ.ศ. 2544 นำแสดงโดย ศุภวัฒน์ อ่ำประสิทธิ์ และ กุลสตรี ศิริพงษ์ปรีดา
จากบทประพันธ์เรื่อง 'ไฟกามเทพ' ของ บุษยมาส เขียนบทละครโทรทัศน์ โดย ระฆังเงิน กำกับการแสดงโดย อดุลย์ ดุลยรัตน์ ผลิตโดย บริษัท Shadow Entertainment  และดำเนินการผลิตโดย บริษัท อาร์เอส ออกอากาศทาง ช่อง 3
ซูเปอร์ลีกกรีซ
ซูเปอร์ลีกกรีซ () เป็นลีกฟุตบอลสูงสุดของประเทศกรีซ ก่อตั้งในปี ค.ศ. 1927
การก่อการกำเริบในหุบเขาเพรเชวอ
การก่อกำเริบในหุบเขาพรีสเวอ (อังกฤษ : Insurgency in the Preševo Valley) เป็นความขัดแย้งระหว่างสหพันธ์สาธารณรัฐยูโกสลาเวียและกลุ่มแบ่งแยกดินแดนแอลเบเนียของกองทัพปลดปล่อยพีโสโว, แม็ทวิด้า และบูจูนอแวค (อังกฤษ : Liberation Army of Preševo, Medveđa and Bujanovac ; อักษรย่อ : UÇPMB)
มีกรณีระหว่างความขัดแย้งที่รัฐบาลยูโกสลาเวียร้องขอให้ KFOR สนับสนุนการปราบปรามการโจมตีของ UÇPMB เนื่องจากพวกเขาใช้กองกำลังติดอาวุธที่มีอาวุธเบาเป็นส่วนหนึ่งของข้อตกลงคองโคส ซึ่งยุติสงครามโคโซโวซึ่งสร้างเขตกันชนเพื่อให้กลุ่มยูโกสลาเวีย
แค้นฝังหุ่น 4 คู่สวาทวิวาห์สยอง
แค้นฝังหุ่น 4 คู่สวาทวิวาห์สยอง  (อังกฤษ: Bride Of Chucky) เป็นภาพยนตร์แอคชั่นสยองขวัญที่ออกฉายในปีค.ศ. 1998 นำแสดงโดย จัสติน วัลลีน ภาพยนตร์เรื่องนี้เป็นภาพยนตร์ภาคที่สี่ในภาพยนตร์ชุด แค้นฝังหุ่น ภาพยนตร์เรื่องนี้เป็นภาคต่อของภาพยนตร์เรื่อง แค้นฝังหุ่น 3 ภาพยนตร์เรื่องนี้มีภาคต่อคือ เชื้อผีแค้นฝังหุ่น
การกลับมาอีกครั้งของชัคกี้ ตุ๊กตาผีสุดโหด วิญญาณของนักฆ่าต่อเนื่องจอมโหดอย่าง ชาร์ลส ลี เรย์ กลับมาพร้อมกับสาวโหดคู่ใจอย่าง ทิฟฟานี่ ที่มีดีกรีความโหดไม่ยิ่งหย่อนกว่ากัน ครั้งนี้ทั้งคู่มาพร้อมกับความสยองที่ทวีขึ้นเป็นสองเท่า!!
คำสาปแค้นฝังหุ่น
คำสาปแค้นฝังหุ่น (อังกฤษ: Curse Of Chucky) เป็นภาพยนตร์แอคชั่นสยองขวัญที่ออกฉายในปีค.ศ. 2013 นำแสดงโดย เจนนิเฟอร์ ทิลลี่ ภาพยนตร์เรื่องนี้เป็นภาพยนตร์ภาคที่สี่ในภาพยนตร์ชุด แค้นฝังหุ่น ภาพยนตร์เรื่องนี้เป็นภาคต่อของภาพยนตร์เรื่อง เชื้อผีแค้นฝังหุ่น ภาพยนตร์เรื่องนี้มีภาคต่อคือ Cult Of Chucky
เมื่อพัสดุลึกลับถูกส่งมาที่บ้านของนิก้า เธอยังไม่ได้คิดอะไรมากมายนัก จนเมื่อแม่ของเธอเสียชีวิตอย่างลึกลับ นิก้าเริ่มสงสัยว่าตุ๊กตาเด็กผู้ชายผมแดงพูดได้ของหลานสาวที่มาอาศัยอยู่ด้วย อาจเป็นตัวการของความสยองนองเลือดครั้งนี้ก็ได้ภาพยนตร์เรื่องนี้กล่าวถึงการกลับมาของตุ๊กตาตัวโปรดของคนอเมริกัน ให้เสียงต้นฉบับโดยดาราต้นตำรับ แบรด ดูริฟ ที่คราวนี้ชัคกี้จัดเต็มความโหด โดยเนื้อเรื่องในภาคนี้เกิดขึ้นก่อนเหตุการณ์ในภาค 4 และ 5 ในภาคนี้จะมีตัวละครหนึ่งตัวที่เป็นผู้หญิงพิการนั่งอยู่บนวีลแชร์ ซึ่งเขาก็คือผู้เขียนบทให้แก่หนังเรื่องนี้ทุกภาค (ซึ่งเขาก็มาเขียนให้อีกในภาคใหม่นี้อีกครั้ง) เขาต้องการที่จะใส่ตัวละครนี้เข้าไปเพื่อให้หนังสยองยิ่งขึ้น เขากล่าวว่า "ภาคนี้จะเป็นการนำมาทำให้เห็นให้รู้ถึงความเป็นชัคกี้ที่แท้จริง แบบที่แฟนๆร้องเรียกให้กลับมาโหดแบบภาค 1" หลังจากโดนวิจารณ์ในด้านลบๆ จากแฟนๆหนังทั่วโลก ในภาค 4-5 เพราะว่าชัคกี้มีลูก เขาให้เหตุผลว่าเพราะต้องการความแปลกใหม่ในหนังจึงได้ทำมันขึ้นมา แต่แฟนๆหนังกลับไม่ลดลงเลย และยังเรียกร้องให้มีการสร้างภาคใหม่มาอีก จนเขาตัดสินใจทำภาค ใหม่ขึ้นมา ซึ่งบอกได้เลยว่า นี่คือภาค 6 ไม่ใช่ภาคแยกแต่อย่างใด มีเนื้อเรื่องที่เชื่อมโยงกันแน่นอน และยังคงความโหดสยองแบบภาค 1 ไว้ด้วย ซึ่งหลังจากการฉาย รอบพิเศษไปแล้วได้รับการวิจารณ์ในด้านบวกมากมายล้นหลามจากนักวิจารณ์หนังอาชีพ สุดท้ายเขาบอกอีกว่า จะแปลกอะไรถ้าผมจะทำภาค 7 ต่อ…
พระภาวนาโพธิคุณ (โพธิ์ จนฺทสโร)
พระภาวนาโพธิคุณ (อาจารย์โพธิ์) เจ้าอาวาสวัดธารน้ำไหล (สวนโมกขพลาราม) ตำบลเลม็ด อำเภอไชยา จังหวัดสุราษฎร์ธานี เป็นชาวเกาะสมุย จบการศึกษาชั้นประถมศึกษาปีที่ ๔ จากโรงเรียนวัดละไม แต่เรียนรู้ฝึกฝนตนเองจนเทศน์เป็นภาษาอังกฤษได้ และนำสมาธิภาวนาที่ ธรรมนาศรมนานาชาติ และ ทีปภาวันธรรมสถาน เกาะสมุย เป็นประจำทุกเดือน
เกียรติคุณ
ครูสอนปริยัติธรรมประจำวัดธารน้ำไหล เมื่อวันที่ ๒๕ พฤศจิกายน ๒๕๓๙
สมณศักดิ์
วันที่ ๕ มีนาคม พ.ศ. ๒๕๓๔ "พระครูปลัดศีลวัฒน์" ฐานานุกรมของ พระธรรมโกศาจารย์ (พุทธทาสภิกขุ) เจ้าอาวาสวัดพระบรมธาตุไชยา
วันที่ ๕ ธันวาคม พ.ศ. ๒๕๓๗ พระครูสัญญาบัตร ที่ "พระครูภาวนาชัยคุณ"
วันที่ ๑๒ สิงหาคม พ.ศ. ๒๕๔๗ พระราชาคณะ ฝ่ายวิปัสสนาธุระ ที่ "พระภาวนาโพธิคุณ"
ยูฟ่ายูธลีก ฤดูกาล 2017–18 รอบแบ่งกลุ่ม
การแข่งขัน ยูฟ่ายูธลีก ฤดูกาล 2017–18 เส้นทางยูฟ่าแชมเปียนส์ลีก (รอบแบ่งกลุ่ม) จะลงเล่นตั้งแต่วันที่ 12 กันยายน ถึง 6 ธันวาคม พ.ศ. 2560. ทั้งหมด 32 ทีมจะเข้าร่วมการแข่งขันในเส้นทางยูฟ่าแชมเปียนส์ลีก (รอบแบ่งกลุ่ม) ที่จะตัดสินหา 16 ทีม จาก 24 พื้นที่ใน รอบแพ้คัดออก ของ ยูฟ่ายูธลีก ฤดูกาล 2017–18.
ทีมเยาวชนของ 32 สโมสรที่ได้สิทธิ์สำหรับ ยูฟ่าแชมเปียนส์ลีก ฤดูกาล 2017–18 รอบแบ่งกลุ่ม จะได้เข้าสู่เส้นทางยูฟ่าแชมเปียนส์ลีก. ถ้าพวกเขามีตำแหน่งว่าง (ทีมเยาวชนไม่เข้าร่วม), มันเต็มไปด้วยทีมที่กำหนดให้โดยยูฟ่า.
สำหรับเส้นทางยูฟ่าแชมเปียนส์ลีก, 32 ทีมจะถูกจับสลากอยู่ในแปดกลุ่มสี่ทีม. พวกเขาจะไม่มีการแยกการจับสลากต่างหาก, กับองค์ประกอบของกลุ่มที่เหมือนกันกับการจับสลากสำหรับ ยูฟ่าแชมเปียนส์ลีก ฤดูกาล 2017–18 รอบแบ่งกลุ่ม, ที่จะจัดขึ้นเมื่อวันที่ 24 สิงหาคม พ.ศ. 2560, 18:00 CEST, ที่ กริมัลดี ฟอรัม ใน ราชรัฐโมนาโก.
แมตช์การแข่งขันมีวันที่ 12–13 กันยายน, 26–27 กันยายน, 17–18 ตุลาคม, 31 ตุลาคม–1 พฤศจิกายน, 21–22 พฤศจิกายน, และ 5–6 ธันวาคม พ.ศ. 2560 (ค.ศ. 2017).
ตั้งแต่วันที่ 28 ตุลาคม พ.ศ. 2560 (ค.ศ. 2017) จะมีการปรับเวลาช้าขึ้นกว่าเดิม โดย (นัดที่ 1–3) เป็น CEST (), หลังจากนั้น (นัดที่ 4–6) เวลาก็จะเป็น CET ().
หยุนเสียน หมอหญิงวังจักรพรรดิ
หยุนเสียน หมอหญิงวังจักรพรรดิ (อังกฤษ:The Imperial Doctress) เป็นละครโทรทัศน์ที่กล่าวถึงประวัติของถาน หยุนเสียน นำแสดงโดย หลิว ซือซือ, ฮั่ว เจี้ยนหัว, หวง ซวน ออกอากาศทาง ช่องเวิร์คพอยท์ ในไทย ปัจจุบันได้อวสานลงแล้ว (มีรีรันช่องเวิร์คพอยท์ วันเสาร์-อาทิตย์ เวลาประมาณ1:00น. ปี2560-2561)
ในสมัยราชวงศ์หมิงตอนกลาง ถาน หยุนเสียน เป็นหมอสตรีเพียงคนเดียวในแผ่นดิน ซึ่งในช่วงนั้น ปรัชญาความคิด ของเฉิงจูหลี่เสวียเฟื่องฟู ธรรมเนียมประเพณีโบราณจึงต้องปฏิบัติตามอย่างเคร่งครัด ทำให้ผู้หญิงที่มีฐานะต่ำต้อย คุณหนูตระกูลสูงศักดิ์ห้ามปรากฏตัวในวงสังคมตามใจปรารถนา ห้ามรับราชการ ห้ามเป็นแพทย์ และถึงแม้จะเจ็บป่วย ก็ต้องเคารพแนวคิดที่ว่าชายหญิงไม่เท่าเทียมกัน จึงไม่สามารถให้แพทย์ผู้ชายรักษาอาการป่วยได้ ส่วนผู้หญิงที่เป็นแพทย์พื้นบ้านรักษาโรคทั่วไปหรือทำคลอด กลับถูกมองว่าเป็นผู้หญิงไร้ประโยชน์ คนชั่ว คนเลว คนที่ชั่วและคนเลวจนคนทั่วไปรู้สึกรังเกียจและขยะแขยงเหมือนที่ขยะแขยงซากศพ เธอจะเอาตัวรอดกับช่วงเวลานั้นได้อย่างไร
ตามจับตามจีบ
ตามจับตามจีบ เป็นละครโทรทัศน์แนวชีวิต-คอมเมดี้-โรแมนติก-แอ็กชั่น-ดราม่า บทประพันธ์ มธุรพจน์ บทโทรทัศน์ เบญจมาศ กำกับการแสดงโดย อดุลย์ บุญบุตร ผลิตโดย บริษัท ชลลัมพี จำกัด โดยผู้จัด สรวงสุดา ชลลัมพี ออกอากาศทุกวันศุกร์–ศุกร์ เวลา 18.45 - 19.45 น. ทาง สถานีวิทยุโทรทัศน์ไทยทีวีสีช่อง 3 นำแสดงโดย ดอม เหตระกูล, พรชิตา ณ สงขลา และนักแสดงชั้นนำอีกมากมาย เริ่มตอนแรกวันที่ พ.ศ. 2543– พ.ศ. 2543
ราชอาณาจักรลิทัวเนีย (พ.ศ. 2461)
ราชอาณาจักรลิทัวเนีย () คืออดีตรัฐระบอบราชาธิปไตยภายใต้รัฐธรรมนูญ ที่ดำรงสถานะภายหลังสิ้นสุดสงครามโลกครั้งที่ 1 เมื่อลิทัวเนียภายใต้การยึดครองของจักรวรรดิเยอรมัน สภาแห่งลิทัวเนียทำการประกาศอิสรภาพเมื่อวันที่ 16 กุมภาพันธ์ ค.ศ. 1918, แต่สภาไม่มีอำนาจในทางนิติบัญญัติ, ชาวเยอรมันเสนอข้อเสนอต่าง ๆ เพื่อรวมเข้ากับจักรวรรดิเยอรมันซึ่งเป็นส่วนหนึ่งของปรัสเซียในลิทัวเนีย. ชาวลิทัวเนียนยังต่อต้านแนวความคิดดังกล่าว และ รักษาความเป็นอิสระโดยการร่างรัฐธรรมนูญเมื่อวันที่ 4 มิถุนายน ค.ศ. 1918 มีมติเห็นชอบให้ดยุควิลเฮล์ม 2 แห่งอูราส ขึ้นเสวยราชสมบัติเป็นสมเด็จพระราชธิบดีมินดัวกัสที่ 2 เมื่อเดือนกรกฎาคม พ.ศ. 2461 แม้พระองค์ไม่มีโอกาสเสด็จกลับลิทัวเนีย การเลือกตั้งพระประมุขก่อให้เกิดข้อถกเถียงในสภาและไม่บรรลุผลที่ต้องการ. ขณะที่เยอรมนีกำลังพ่ายในสงครามโลก ประกอบกับการปฏิวัติเยอรมัน ตัดสินใจของพระองค์ที่จะสละราชสมบัติ ด้วยเหตุนี้การราชอาณาจักรของพระองค์จึงสิ้นสุดเมื่อวันที่ 2 พฤศจิกายน ค.ศ. 1918.
รายชื่อบุคคลในยุคสามก๊ก (ฉ)
ต่อไปนี้เป็นรายชื่อของบุคคลในประวัติศาสตร์จีนในยุคสามก๊กที่มีชื่อขึ้นต้นด้วยตัวอักษร ฉ รายชื่อนี้แสดงชื่อตามสามก๊ก ฉบับเจ้าพระยาพระคลัง (หน) ชื่อในภาษาจีนกลาง ชื่อในอักษรโรมัน และชื่อเขียนเป็นตัวอักษรจีน กรณีเป็นชื่อบุคคลที่ไม่ปรากฏในสามก๊กฉบับเจ้าพระยาพระคลัง (หน) จะแสดงเฉพาะชื่อในภาษาจีนกลาง ชื่อในอักษรโรมัน และชื่อเขียนเป็นตัวอักษรจีน
ราชอาณาจักรฟินแลนด์ (ค.ศ. 1918)
ราชอาณาจักรฟินแลนด์ (; ) เป็นรัฐที่เกิดจากความพยายามจะสถาปนาระบอบราชาธิปไตยขึ้นในประเทศฟินแลนด์ หลังฟินแลนด์ประกาศเอกราชจากรัสเซีย โดยเยอรมนีส่งเจ้าชายฟรีดริช คาร์ล แห่งเฮ็สเซิน ขึ้นเป็นกษัตริย์พระองค์แรกของฟินแลนด์
เกมเกียรติยศ
เกมเกียรติยศ เป็นละครโทรทัศน์ไทย สร้างครั้งแรกปี พ.ศ. 2537 นำแสดงโดย จักรพันธ์ ครบุรีธีรโชติ,ธนาภรณ์ จิตต์จำรึก จากบทประพันธ์ของ แรเงา บทโทรทัศน์โดย แรเงา กำกับการแสดงโดย ฐาปกรณ์ ดิษยนันทน์ ผลิตโดย บริษัท กันตนา กรุ๊ป จำกัด (มหาชน) ออกอากาศทางสถานีวิทยุโทรทัศน์กองทัพบก เมื่อวันที่ 9 มีนาคม พ.ศ. 2537 – 2 มิถุนายน พ.ศ. 2537
พ.ศ. 2537
โรคกระดูกพรุน
โรคกระดูกพรุน (Osteoporosis) คือโรคที่ลดความแข็งแรงของกระดูกและเพิ่มความเสี่ยงที่จะทำให้เกิดกระดูกหัก โรคนี้เป็นสาเหตุหลักของการเกิดกระดูกหักในผู้สูงอายุ ซึ่งมักเกิดกับกระดูกไขสันหลัง, กระดูกแขนท่อนปลายและกระดูกสะโพก โรคกระดูกพรุนมักไม่แสดงอาการ ผู้ป่วยต้องอาศัยการตรวจกระดูกเท่านั้นจึงจะทราบ ผู้ที่มีภาวะกระดูกหักจะมีอาการปวดเรื้อรังและสมรรถภาพการเคลื่อนไหวลดลง เพศหญิงมีความเสี่ยงเป็นโรคนี้สูงกว่าเพศชาย
มนุษย์เราจะมีมวลกระดูกมากที่สุดในวัยราว 35 ปี มวลกระดูกจะลดลงเรื่อยๆเมื่อพ้นวัยนี้ไป โรคกระดูกพรุนมีสาเหตุมาจากการมีมวลกระดูกที่ต่ำกว่าคนทั่วไป หรือการมีอัตราการเสื่อมของกระดูกที่เร็วกว่าคนทั่วไป อัตราการเสื่อมของกระดูกจะเพิ่มขึ้นในวัยหมดประจำเดือนของสตรี (ราว 40-50 ปี) จากการที่มีระดับฮอร์โมนเอสโตรเจนลดลง โรคกระดูกพรุนอาจเกิดขึ้นจากเหตุหรือพฤติกรรมอื่นๆ อาทิ การติดสุรา, ภาวะเบื่ออาหาร, ต่อมไทรอยด์ทำงานเกิน, โรคกระเพาะอาหารและลำไส้, การรับศัลยกรรมผ่าตัดเอารังไข่ออก, โรคไต รวมถึงการสูบบุหรี่
สารน้ำแทรก
สารน้ำแทรก (, ย่อ: ISF) หรือ สารเหลวในเนื้อเยื่อ () คือสารเหลวซึ่งแทรกอยู่ระหว่างเซลล์เนื้อเยื่อของสัตว์หลายเซลล์ สารน้ำแทรกถือเป็นหนึ่งในองค์ประกอบของสารน้ำนอกเซลล์ (extracellular fluid) โดยองค์ประกอบที่เหลือคือ น้ำเลือด, น้ำเหลือง และสารน้ำข้ามเซลล์ โดยปกติ มนุษย์เราจะมีสารน้ำแทรกอยู่ประมาณ 10 ลิตร ซึ่งคอยนำแร่ธาตุสารอาหารไปให้แก่เซลล์ตลอดจนนำของเสียออกจากเซลล์
มิสเตอร์อินเตอร์เนชันแนลไทยแลนด์
มิสเตอร์อินเตอร์เนชันแนลไทยแลนด์ () เป็นการประกวดความงามชายในประเทศไทย จัดขึ้นเป็นครั้งแรกเมื่อปี พ.ศ. 2555 โดยใช้ชื่อว่า "มิสเตอร์ไทยแลนด์อินเตอร์เนชันแนล" ปัจจุบันดำเนินการจัดประกวดในนามสถานีโทรทัศน์ไทยทีวีสีช่อง 3 ซึ่งผู้ชนะการประกวดจะต้องเป็นตัวแทนของประเทศเข้าร่วมการประกวดมิสเตอร์อินเตอร์เนชันแนล
สัญลักษณ์สี
ทาอูทิชคา กีเอสมิ
ทาอูทิชคา กีเอสมิ ( ) เป็นเพลงชาติของลิทัวเนีย, หรือในอีกชื่อหนึ่งคือ "Lietuva, Tėvyne mūsų" ("ลิทัวเนีย, มาตุภูมิของเรา" ซึ่งเป็นวรรคแรกของเพลงชาติ:) และ "Lietuvos himnas" (เพลงสรรเสริญลิทัวเนีย). ประพันธ์คำร้อง และ เรียบเรียงทำนองโดย Vincas Kudirka เมื่อ ค.ศ. 1898 ในเวลานั้นลิทัวเนียเป็นดินแดนส่วนหนึ่งของจักรวรรดิรัสเซีย. 50 คำที่คูดิกาได้ประพันธ์บทกวีนั้น มีความเกี่ยวกับรัฐลิทัวเนีย, ชาวลิทัวเนีย. เพลงนี้ประพันธ์ขึ้นที่เมือง เซนต์ปีเตอร์สเบิร์ก ก่อนที่เขาจะเสียชีวิตเมื่อ ค.ศ. 1899.
เพลงนี้ขับร้องขึ้นครั้ังแรกที่กรุงวิลนีอุส เมื่อ ค.ศ. 1905, และ ได้ประกาศใช้เปแ็นเพลงชาติเมื่อ ค.ศ. 1919 ภายหลังการประกาศอิสรภาพเพียงปีเดียว. ภายหลังการยึดครองลิทัวเนียโดยสหภาพโซเวียต ค.ศ. 1940 เพลงนี้จึงเป็นเพลงต้องห้ามของรัฐบาลคอมมิวนิสต์.
ค.ศ. 1989 "ทาอูทิชคา กีเอสมิ" ประกาศใช้เป็นเพลงชาติอีกครั้ง ก่อนการประกาศอิสรภาพ (ค.ศ. 1990) โดยตรารัฐบัญญัติว่าด้วยเพลงชาติอย่างเป็นทางการเมื่อวันที่ 21 ตุลาคม ค.ศ. 1991. มีผลบังคับใช้ตามรัฐธรรมนูญใหม่ ค.ศ. 1992 ภายหลังการล่มสลายของสหภาพโซเวียต. ต่อมาได้มีการรับรองสถานะของเพลงนี้ในฐานะเพลงชาติตามกฎหมายเมื่อ ค.ศ. 1999.
มุ (นักร้อง)
คาเรน แมรี่ อาการ์ด เออร์สเตด แอนเดอเซน () หรือที่รู้จักกันดีในนามของ มุ (English: ; Danish: ) เป็นนักร้อง,นักประพันธ์เพลงชาวเดนมาร์กที่เซ็นสัญญากับค่าย โซนี่มิวสิกเอ็นเตอร์เทนเมนต์ เธอเกิดในเมืองUbberud MØ ได้รับการเปรียบเทียบกับศิลปินอิเล็กโทรป็อป อย่างกริมส์ และทวินซาโดว์ นอกจากการเป็นชื่อย่อของชื่อกลางและนามสกุลของเธอ คำว่า mø มีความหมายว่า "หญิงสาว" หรือ "พรหมจารี" ในภาษาเดนมาร์ก เธอเปิดตัวครั้งแรกในสตูดิโออัลบั้ม "No Mythologies to Follow" ที่วางจำหน่ายในเดือนมีนาคม ค.ศ. 2014
MØ ได้ร่วมงานกับแร็ปเปอร์ออสเตรเลีย อิกกี อะเซเลีย ในการออกซิงเกิลในปี ค.ศ. 2014 ชื่อ "Beg for It" ซึ่งติดชาร์ต 27 ในบิลบอร์ดฮอต 100ของสหรัฐ ทำให้เป็นครั้งแรกของ MØ ที่ติดชาร์ต ในปีต่อมา เธอได้ร่วมงานกับ เมเจอร์ เลเซอร์ และดีเจ สเน็ค ในซิงเกิล "Lean On" ซึ่งสูงเป็นอันดับหนึ่งในประเทศออสเตรเลีย ,อันดับที่สองในสหราชอาณาจักร และอันดับ 4 ในสหรัฐอเมริกา